Ρίξε μια ματιά...: Σεπτεμβρίου 2011\nΝέο CD από την Ελεωνόρα Ζουγανέλη (LIVE στο Θέατρο Βράχων, Βύρωνα)\nΟ νέος δίσκος της Ελεωνόρας Ζουγανέλη είναι σχεδόν έτοιμος και η χαρά μας είναι διπλή επειδή θα είναι το πρώτο της προσωπικό άλμπουμ με ηχογράφηση από συναυλία! Το live στο Θέατρο Βράχων "Μελίνα Μερκούρη" στο Βύρωνα αναμένεται στα δισκοπωλεία. Να σας θυμίσουμε ότι μαζί με την Ελεωνόρα Ζουγανέλη ήταν και οι Νατάσα Μποφίλιου, Κωστής Μαραβέγιας, Πάνος Μουζουράκης και IMAM BAILDI και ότι εκτός από τα δικά της καταπληκτικά τραγούδια είχε τραγουδήσει και φανταστικές διασκευές από ελληνικά και ξένα! Προσωπικά πάντως εύχομαι να υπάρχει στο cd και το "Πες Μου" :)\nSONIK Nirvana Special\nΜια βραδιά αφιερωμένη στους Nirvana αλλά και στο «Nevermind», το εμβληματικό album τους που άλλαξε τη μουσική!\nΜε αφορμή την κυκλοφορία του Special Edition τεύχους Οκτωβρίου «The Nirvana issue» που συνοδεύεται από ένα CD με αποκλειστικές διασκευές ελληνικών συγκροτημάτων στα κομμάτια του «Nevermind», το περιοδικό SONIK διοργανώνει μια special βραδιά αφιερωμένη στην μπάντα που άλλαξε τη μουσική.\nΤην Κυριακή 2 Οκτωβρίου από τις 21.00 με Live acts τριών από τα groups που συμμετείχαν στο cd +dj set Παναγιώτης Μένεγος. Τα groups που θα συμμετέχουν είναι οι BERLIN BRIDES, ο TAREQ, και οι LIMBO. Με προσκεκλημένους μουσικούς συντάκτες και δημοσιογράφους από το χώρο της μουσικής αλλά και με σύσσωμη τη συντακτική ομάδα του SONIK και του AVOPOLIS θα συνεχίσουμε το party μέχρι το πρωί!\nΗ βραδιά διοργανώνεται με την ευγενική χορηγία του ΙΕΚ AEGEAN ΟΜΗΡΟΣ, που ανέλαβε την παραγωγή του CD.\nFloral: Θεμιστοκλέους 80 | Πλατεία Εξαρχείων | 210.3800070\nΟ ήχος των Berlin Brides είναι ένα υβρίδιο electro, punk και powerpop. Είναι η Νατάσα, στιχουργός και τραγουδίστρια, και η Μαριλένα, συνθέτρια και κιμπορντίστρια, που δίνουν στην μπάντα την ηλεκτρονική της ταυτότητα. Ξεκινώντας από μια ιδέα στο Βερολίνο, δημιουργήθηκαν στην Αθήνα το 2007. Έχουν παίξει σε πολλές ελληνικές πόλεις και έχουν εμφανιστεί μαζί με τις CocoRosie, τους Kap Bambino, την Jessie Evans και στο φεστιβάλ Ejekt με τους Subways, τους Klaxons, τον Jarvis Cocker και τους Royksopp.\nΟ Tareq γεννήθηκε στη Θεσσαλονίκη το 1983. Σπούδασε πιάνο και αλτικόρνο. Επηρεασμένος από την ηλεκτρονική μουσική σκηνή, άρχισε να ασχολείται με την μουσική παραγωγή, το dj-ing και το τραγούδι. Το 2002 δημιούργησε τη nu-electro μπάντα TechSoir, με την οποία κυκλοφόρησε το 2008 το άλμπουμ Dark Room. Παράλληλα ασχολήθηκε με το remixing ενώ έχει κάνει μουσική παραγωγή και σε θεατρικές παραστάσεις.\nΤο πρώτο προσωπικό του άλμπουμ Cocoon κυκλοφορεί από την Undo Records, περιλαμβάνοντας συνεργασίες με Marsheaux, Lacquer, Νατάσσα Μποφίλιου, V-Sag, Χάρη Αττώνη και άλλους.\nΟι Limbo ξεχώρισαν και ανάμεσα στις πολλές συμμετοχές που προέκυψαν από τον διαγωνισμό του SONIK για την διασκευή του εμβληματικού “Smells Like Teen Spirit”.\nΥποκινημένοι από τον εθισμό τους στους southern ήχους της κιθάρας, κάπου στις αρχές του 2010 ξεκίνησαν την κοινή τους πορεία, αποτυπώνοντας το πρώτο υλικό του συγκροτήματος, ένα συνονθύλευμα ήχων και ιδεών που συνδυάζει την παλιομοδίτικη garage rock με τη σύγχρονη ηλεκτρονική μουσική.\nΟι Dr.Vodkatini κινούνται στο χώρο της μαύρης μουσικής με μια έμφαση στη soul, την acid jazz, τη disco, το funk αλλά και τους κοσμοπολίτικους easy listening, latin και lounge ήχους των 60s-70s. Η μπάντα έχει ένα πολύ πλούσιο ιστορικό ζωντανών εμφανίσεων σε όλη την Ελλάδα για περισσότερα από 10 χρόνια με χαρακτηριστικό την ενέργειά της και την ανεβαστική διάθεση επί σκηνής, αφού ο σκοπός είναι κάθε εμφάνιση να είναι και ένα πάρτι. Το ρεπερτόριο στα live shows είναι μοιρασμένο με κομμάτια-συνθέσεις της μπάντας, αλλά και πολλές διασκευές από το χώρο της μαύρης μουσικής.\nΑπό δισκογραφικής πλευράς έχει κυκλοφορήσει 1 ολοκληρωμένο άλμπουμ (με κατεξοχήν original κομμάτια της μπάντας) και 2 singles, ενώ αυτό τον καιρό ηχογραφεί το δεύτερο ολοκληρωμένο άλμπουμ της.\nΣτα live η μπάντα αποτελείται από 10 άτομα επί σκηνής, μια και το ζητούμενο είναι να αναβιωθεί χωρίς "εκπτώσεις" και συμβιβασμούς το line-up των συγκροτημάτων των χρυσών εποχών της soul, με πνευστά, κρουστά, τραγουδιστές, με αποτέλεσμα άκρως εντυπωσιακό οπτικά και ακουστικά.\nΟι Dr.Vodkatini επιστρέφουν δυναμικά όσο ποτέ στα συναυλιακά δρώμενα με την πρώτη της εμφάνιση για τη νέα ...σχολική χρονιά!\nΣ' έναν απ' τους πιο όμορφους live χώρους της Αθήνας, το KOOKOO στο Γκάζι, την Παρασκευή 7 Οκτωβρίου οι 10 μουσικοί θα στήσουν επί σκηνής άλλο ένα απ' τα γνώριμά τους πάρτι, γεμάτο από κομμάτια του πρώτου τους άλμπουμ Indulge In A Big Swig!, του επερχόμενου δεύτερου άλμπουμ που αυτό τον καιρό ηχογραφείται, καθώς και πολλές πολλές δυνατές διασκευές δοσμένες με την ιδιαίτερη και γεμάτη ενέργεια ματιά των Dr.Vodkatini!!\nΙάκχου 17 - Γκάζι\nΠίσω απ'την Τεχνόπολη\nΣειρά: Τα Χρονικά των Κάστερ\nΗμερ.κυκλοφ. 28 Σεπτεμβρίου 2011\nΣΕ ΜΙΑ ΠΟΛΗ ΧΩΡΙΣ ΕΚΠΛΗΞΕΙΣ, ΕΝΑ ΜΥΣΤΙΚΟ ΜΠΟΡΕΙ ΝΑ ΑΛΛΑΞΕΙ ΤΑ ΠΑΝΤΑ\nΑυτή είναι η ιστορία του πρώτου, και μοναδικού, Δαιμονολίνκ του Γκάτλιν …Δεν θα την ακούσετε από κανέναν άλλο εκτός από εμένα. Η Λένα είπε ότι θα έπρεπε να τη γράψω, γι’ αυτό ορίστε. Κάτι πρέπει να μάθει κάποιος, κάποια μέρα. Είναι η πιο αληθινή υπερβολική ιστορία στην πόλη.\nΚΡΙΤΙΚΕΣ για τα ΟΜΟΡΦΑ ΠΛΑΣΜΑΤΑ\n“Ο Κάστερ κόσμος είναι απόλυτα αληθινός, χάρη στην επιδεξιότητα με την οποία οι συγγραφείς αντιπαραθέτουν το μυστηριακό, μαγικό κόσμο με τη νότια καθημερινότητα του Γκάτλιν… Οι φαν θα καταβροχθίσουν αυτό το νέο βιβλίο και θα ικετεύουν για περισσότερα”. —VOYA, starred review\n“Στη Γοτθική παράδοση της Anne Rice… Δώστε αυτό το βιβλίο στους φαν του Λυκόφωτος της Stephenie Meyer ή της τηλεοπτικής σειράς True Blood”.\n“Εξαιρετικά ειπωμένο. Αδύνατο να ξεχαστεί”.\n—MICHELLE ZINK, συγγραφέας του Προφητεία των Αδελφών\n“Μια αλησμόνητα απολαυστική σκοτεινή φαντασία”.\n—CASSANDRA CLARE, συγγραφέας του New York Times μπεστ-σέλερ Πόλη των Οστών\n“Σε διαποτίζει μέχρι που δεν μπορείς να σκεφτείς τίποτα άλλο”.\n—CARRIE RYAN, συγγραφέας του New York Times μπεστ-σέλερ To Δάσος με τα Χέρια και τα Δόντια\n“Εξαιρετικά καλογραμμένο, ατμοσφαιρικό, και πρωτότυπο. Το καταβρόχθισα”.\n—MELISSA MARR, συγγραφέας του New York Times μπεστ-σέλερ Wicked Lovely\nΔΙΑΚΡΙΣΕΙΣ για τα ΟΜΟΡΦΑ ΠΛΑΣΜΑΤΑ\nBEST OF 2009 AMAZON\n-Nο 1 Teen Pick\n-Nο 5 Editor’s Pick\nINDIE NEXT LIST Teen Pick Winter 09/10\nALA WILLIAM C. MORRIS YA DEBUT AWARD FINALIST 2010\nWALL STREE JOURNAL’S Best Books to Give as Gifts STARRED SELECTION\nΣτις 12:29 μ.μ. 0 σχόλια\n- Στις 5/3/08 ο υπουργός της Νέας Δημοκρατίας κ. Κοντός ερμηνεύοντας κατά το δοκούν τον Ε.Κ. 1967/2006 υπογράφει την ΥΑ 164198/03-03-2008, σύμφωνα με την οποία προβλέπεται η αλιεία με μηχανότρατα να διενεργείται πέρα από το όριο του ενός (1) ναυτικού μιλίου από την ηπειρωτική και νησιωτική ακτή σε όλη την ελληνική επικράτεια. Η συγκεκριμένη ΥΑ περιλαμβάνει, κατά παράβαση του Ε.Κ. 1967/2006, χωρίς εξαίρεση και χωρίς προγενέστερη επιστημονική μελέτη, όλες τις ελληνικές θαλάσσιες ζώνες και αφορά το σύνολο των μηχανοτρατών στην Ελλάδα.\n- Η νέα κυβέρνηση του ΠΑΣΟΚ τον Οκτώβριο του 2009 δεν φέρνει καμία ουσιαστική αλλαγή. Η νέα υπουργός κα Μπατζελή, εθελοτυφλεί πλήρως παρά τις διαρκείς πιέσεις, επιστολές και αναφορές που στέλνει το «ΑΡΧΙΠΕΛΑΓΟΣ», αλιευτικοί και περιβαλλοντικοί φορείς.\n- Ο ανασχηματισμός στην κυβέρνηση, σχεδόν ένα χρόνο αργότερα (30/09/2010) δημιουργεί ένα νέο χαρτοφυλάκιο, το Υπουργείο Θαλάσσιων Υποθέσεων, Νήσων & Αλιείας. Οι ελπίδες για μία νέα προσέγγιση στο ζήτημα εξανεμίζονται τάχιστα, ενώ το ίδιο γρήγορα διαψεύδονται οι γραπτές διαβεβαιώσεις του νέου υπουργείου προς το «ΑΡΧΙΠΕΛΑΓΟΣ» για εναρμονισμό με τον ΕΚ 1967/2006. Ο υπουργός κ. Διαμαντίδης, μετά από μήνες σκόπιμης κωλυσιεργίας υπογράφει έπειτα από πιέσεις της Ευρωπαϊκής Επιτροπής (έχει παρέλθει ήδη ένας χρόνος από το τέλος της προθεσμίας στα κράτη-μέλη για πλήρη εναρμόνιση με τον ΕΚ), την υπουργική απόφαση σκάνδαλο 9131.4/1/31-03-2011. Η συγκεκριμένη απόφαση -που δημοσιεύτηκε μόλις 2 εβδομάδες πριν τη λήξη της αλιευτικής περιόδου για τις μηχανότρατες- αυθαίρετα, χωρίς προγενέστερη επιστημονική μελέτη και στερούμενη ακόμα και σαθρών επιχειρημάτων, επέτρεπε στο αλιευτικό εργαλείο «μηχανότρατα» να αλιεύει στην απόσταση του ενός ναυτικού μιλίου από την ακτή στο μισό περίπου της παράκτιας ελληνικής επικράτειας, ερμηνεύοντας για μία ακόμα φορά κατά το δοκούν τον Ε.Κ. 1967/2006.\nΜετά από συντονισμένες ενέργειες του Αρχιπελάγους, καθ’ όλη τη διάρκεια του καλοκαιριού, και τις διαρκείς συστάσεις και πιέσεις της Επιτρόπου Θαλασσίων Υποθέσεων & Αλιείας κας Δαμανάκη, η ελληνική νομοθεσία εναρμονίζεται για πρώτη φορά πλήρως με τον Ε.Κ. 1967/2006.\nΤο «ΑΡΧΙΠΕΛΑΓΟΣ» αναγνωρίζει ότι το πρώτο βήμα έγινε. Αλλά επισημαίνει ότι δεν αρκεί μόνο αυτό. Έρευνες του Αρχιπελάγους έχουν καταδείξει κατά καιρούς τις σοβαρές και μη αναστρέψιμες βλάβες που προκαλεί η ανεξέλεγκτη αλιεία με μηχανότρατα στα παραγωγικά θαλάσσια οικοσυστήματα και τη δραματική υποβάθμιση που προκαλεί στα ιχθυαποθέματα η αλόγιστη λειτουργία της, όπως γίνεται σήμερα στις ελληνικές θάλασσες.\nΑποτελεί επιτακτική ανάγκη να παρθούν επιπρόσθετα μέτρα που θα αφορούν την εξαίρεση των ευαίσθητων θαλάσσιων περιοχών από την αλιευτική δεινότητα της «μηχανότρατας» και του αλιευτικού εργαλείου «γρι-γρι». Είναι απαραίτητο να γίνει καθορισμός συγκεκριμένων αλιευτικών πεδίων σε κατάλληλα θαλάσσια οικοσυστήματα, σταδιακή μείωση των συγκεκριμένων αλιευτικών στόλων στον αριθμό σκαφών που οι ελληνικές θάλασσες μπορούν να αντέξουν και να υπομείνουν, καθώς και αναβάθμιση των κρατικών ελεγκτικών μηχανισμών που μέχρι σήμερα υπολειτουργούν.\nΤώρα είναι πιο αναγκαίο από ποτέ να ληφθούν άμεσα και αυστηρά μέτρα για την εξάλειψη κάθε μορφής καταστροφικής και παράνομης αλιείας. Πέρα από τις καταστροφικές πρακτικές αλιείας με μηχανότρατα και «γρι-γρι», πρέπει να εξαλειφθούν άμεσα: η αλιεία με δυναμίτη, η υποβρύχια αλιεία με τη χρήση αναπνευστικών συσκευών και φωτός, αλλά παράλληλα να ληφθούν ουσιαστικά μέτρα για την αύξηση της επιλεκτικότητας της παράκτιας αλιείας.\nΑΡΧΙΠΕΛΑΓΟΣ, ΙΘΠ, εθνικός φορέας του Δικτύου OCEAN 2012\nΠOΛITIΣTIKOΣ ΠOΛYXΩPOΣ AΓKYPA\nO ΠOΛITIΣTIKOΣ ΠOΛYXΩPOΣ AΓKYPA συνεχίζει για έβδομη χρονιά, τα εκπαιδευτικά προγράμματα και την παραστατική αφήγηση παραμυθιών. Για έβδομη συνεχή χρονιά ο Πολυχώρος ΑΓΚΥΡΑ, περιμένει με χαρά να καλωσορίσει τους μικρούς του φίλους. Ανανεώνουμε, λοιπόν, τα σαββατιάτικα ραντεβού μας!!!\nΚάθε Σάββατο στις 11:30 οι μικροί μας φίλοι μπορούν να συμμετάσχουν στα εκπαιδευτικά προγράμματα (Είσοδος Δωρεάν) και στις 12:30 να παρακολουθήσουν τη θεατρική παράσταση, που φέτος βασίζεται στο νέο βιβλίο του Γιώργου Κωνσταντινίδη: «Κάποτε στη Μελωδιούπολη».\nΟι θεατρικές παραστάσεις, βασισμένες σε βιβλία των εκδόσεών μας που έχουν ξεχωρίσει («Το δώρο της παπλωματούς», «Ο εγωιστής γίγαντας», «Πατάτες – Πατάτες», «Πέντε σωματοφύλακες κλεισμένοι στο ψυγείο» κ.ά.) στόχο έχουν να ζωντανέψουν στα μάτια των παιδιών τις εικόνες και τους ήρωες των αγαπημένων τους βιβλίων, δημιουργώντας το πιο προσοδοφόρο έδαφος, για την είσοδό τους στον μαγικό κόσμο της ανάγνωσης.\n«ΜΕ ΕΝΑ ΒΙΒΛΙΟ ΓΙΑ ΕΙΣΙΤΗΡΙΟ...»\nΠαραστάσεις κάθε Σάββατο, στις 12:30 μ.μ.\nΟι Εκδόσεις Άγκυρα, σε συνεργασία με το Ινστιτούτο Παιδαγωγικού Θεάτρου «Θεατρομάθεια», συνεχίζουν το επιτυχημένο πρόγραμμα δραματοποίησης παραμυθιών με τον γενικό τίτλο: «Με ένα βιβλίο για εισιτήριο…»\n«Κάποτε στη Μελωδιούπολη» του Γιώργου Κωνσταντινίδη\nΥπάρχει μια πόλη όπου ζουν μόνο όργανα, η Μελωδιούπολη. Όλα κυλούσαν όμορφα, ώσπου μια ημέρα τα όργανα μπερδεύτηκαν! Τα έγχορδα με τα πνευστά και τα κρουστά, έγιναν ένα! Ποιος θα τα βοηθήσει; Δύο ντετέκτιβ αναλαμβάνουν να λύσουν το μυστήριο, μα τελικά θα πρέπει να τους βοηθήσει κάποιος.\nΣτη σκηνή θα ζωντανέψουν τα μουσικά όργανα και θα ξετυλίξουν μέσα από τις περιπέτειές τους, έξυπνα και χιουμοριστικά, το κουβάρι της ιστορίας. Ο μαέστρος τους και ένας οξυδερκής ντετέκτιβ θα συμμετέχουν κι αυτοί στις περιπέτειές τους και στις φιλονικίες τους. Αξίες όπως η συλλογικότητα, η ιδιαιτερότητα, η αυτο-εκτίμηση και η αγάπη θα αναδυθούν και θα αγγίξουν τις εύπλαστες ψυχές των παιδιών, με τον μοναδικό τρόπο της θεατρικής τέχνης. Και φυσικά, εφόσον πρωταγωνιστεί μια ορχήστρα, η παράσταση θα είναι γεμάτη από καταπληκτικές μελωδίες!!!\nΚείμενα: Τάκης Χρυσούλης\nΠαραγωγή: Εκδόσεις ΑΓΚΥΡΑ\nΚαλλιτεχνική επιμέλεια: Ινστιτούτο Παιδαγωγικού Θεάτρου «Θεατρομάθεια»\nΗΜΕΡΟΛΟΓΙΟ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ\nΚάθε Σάββατο, στις 11:30 π.μ.\nΣάββατο 1 Οκτωβρίου\n«Καλώς ήρθες, Φθινόπωρο!!!»\nΕλάτε να υποδεχτούμε το φθινόπωρο με ένα μαγικό κολάζ!!! Απλώς φέρτε μαζί σας τη φαντασία και το κέφι σας και ελάτε να δημιουργήσουμε!!!\n«Μάσκες με ζώα»\nΜε αφορμή την παγκόσμια ημέρα των ζώων, όλοι μαζί θα κατασκευάσουμε μάσκες με τα αγαπημένα μας ζωάκια!!!\n«Μάγειρες εν δράσει!!!»\nΌλοι μαζί θα μαγειρέψουμε ένα υγιεινό γεύμα!!!\n«Κατασκευές με πηλό»\nΑν σας αρέσει ο πηλός, ελάτε να φτιάξουμε πήλινα διακοσμητικά!!!\n«Μουσικά όργανα από ανακυκλωμένα υλικά»\nΕίστε οπαδοί της ανακύκλωσης; αγαπάτε τη μουσική; Ελάτε να φτιάξουμε μουσικά όργανα από ανακυκλωμένα υλικά!!! Φέρτε μαζί σας οτιδήποτε είναι ανακυκλώσιμο!!!\n«Κατασκευές με οριγκάμι»\nΠαλιά γιαπωνέζικη τέχνη που ξετρελαίνει τα παιδιά.\n«Zωγραφίζω το αγαπημένο μου παραμύθι»\nΕλάτε να διαβάσουμε αγαπημένα παραμύθια και να τα ζωγραφίσουμε!!!\n«Iστορίες με μάγους»\nΑν σας αρέσουν τα παραμύθια με μάγους και μάγισσες, ελάτε να ταξιδέψουμε μαζί τους σε χώρες μακρινές, μαθαίνοντας τα μυστικά τους!!!\n«Χριστουγεννιάτικα στολίδια για το δέντρο»\nΈφτασε η ώρα να στολίσουμε το χριστουγεννιάτικο δέντρο! Τα παιδιά δημιουργούν διάφορα στολίδια με διαφορετικά υλικά.\n«Το αστέρι των Χριστουγέννων»\nΤα παιδιά θα πειραματιστούν με αλεύρι και νερό για να κατασκευάσουν ένα διαφορετικό χριστουγεννιάτικο αστέρι.\nΕλάτε να φτιάξουμε χριστουγεννιάτικα γλυκίσματα!!!\nΔείτε αναλυτικά το πρόγραμμά μας και άλλες πληροφορίες για τον ΠΟΛΥΧΩΡΟ-ΑΓΚΥΡΑ (Σόλωνος 124 & Εμμ. Μπενάκη, Αθήνα) στο www.agyra.gr. Για οποιαδήποτε διευκρίνιση ή πληροφορία μπορείτε να επικοινωνείτε στα Τηλ. 210-3837667, 210-3837540.\nΣτις 9:22 π.μ. 1 σχόλια\nΟι γυναίκες του λαθροθήρα\nΣυγγραφέας: Claude Pujade-Renaud, Γαλλία\nΜετάφραση: Ασπασία Σιγάλα\nΠρώτη έκδοση: Σεπτέμβριος 2011\nΤο 1956 στο Κέιμπριτζ, η Σίλβια Πλαθ γνωρίζει τον πολλά υποσχόμενο ποιητή Τεντ Χιουζ, έναν άντρα με έντονη γοητεία και δύναμη. Οι δύο συγγραφείς ενώνονται με τα δεσμά του γάμου και σ’ αυτή την ένωση αναμειγνύονται η δημιουργία και το πάθος. Η φλογερή Σίλβια υποκύπτει σταδιακά στη σκοτεινή πλευρά του εαυτού της, ενώ ο «λαθροθήρας» Τεντ ρουφάει τη ζωή. Σύντομα ο έρωτας του με την ποιήτρια Άσια Γουέβιλ θα σημάνει το τέλος ενός από τα πιο γοητευτικά ζευγάρια της λογοτεχνίας και θα οδηγήσει στην αυτοκτονία της Σίλβια.\nΜέσα από τις πολλαπλές φωνές των μαρτύρων –γονιών, φίλων, συγγενών, γειτόνων– η Κλοντ Πιζάντ-Ρενό αντιμετωπίζει από μια εντελώς διαφορετική οπτική αυτό το ερωτικό τρίγωνο και μας καλεί ν’ αποκρυπτογραφήσουμε τη νοσηρή σαγήνη που περικλείει τη ζωή των δύο γυναικών, καθώς μοιράζονται την ταραχώδη ζωή του ποιητή στο Λονδίνο ή στο Κορτ Γκριν.\n«Η Κλοντ Πιζάντ-Ρενό, με αφετηρία τα βιογραφικά και λογοτεχνικά στοιχεία που χειρίζεται επιδέξια, καταφέρνει να συνθέσει ένα εξαιρετικό μυθιστόρημα».\nΗ ΚΛΟΝΤ ΠΙΖΑΝΤ-ΡΕΝΟ εμφανίστηκε στα γαλλικά γράμματα το 1978. Χορεύτρια, χορογράφος και δασκάλα χορού για πολλά χρόνια, συνέβαλε στη διάδοση του σύγχρονου αμερικάνικου χορού στη Γαλλία. Εργάστηκε ως καθηγήτρια στο Πανεπιστήμιο Βενσέν του Σεν Ντενί, ενώ παράλληλα ήταν αρχισυντάκτρια περιοδικού μέχρι το 1992. Έχει γράψει πολλές νουβέλες και μυθιστορήματα. Το 1994 τιμήθηκε με το Βραβείο Goncourt des Lycéens για το μυθιστόρημά της Η ΠΕΘΕΡΑ και το 2004 με το Gran Prix de la Société des gens de lettres de France.\nΑπό τις Εκδόσεις ΨΥΧΟΓΙΟΣ κυκλοφορούν επίσης τα μυθιστορήματά της Η ΝΥΧΤΑ ΚΑΙ ΤΟ ΧΙΟΝΙ και Ο ΠΛΑΤΩΝ ΗΤΑΝ ΑΡΡΩΣΤΟΣ.\nΕικονογράφηση: Γιώργος Καρακάσογλου\nΣειρά: Φραουλίτσα (από 4 ετών)\nΌταν γεννήθηκε η Θάλεια, όλοι έμειναν άναυδοι. Στο μικρό της κεφάλι είχαν φυτρώσει τρυφερές στρώσεις από ροζ μαλλιά. Ήταν τόσο εντυπωσιακή… Παρέμεινε το κέντρο της προσοχής όλων, ώσπου μια μέρα τα πάντα άλλαξαν. Ξύπνησε διαφορετική η Θάλεια. Τα πανέμορφα ροζ μαλλιά της είχαν γίνει καστανά. Θα έβρισκε ξανά το «ροζ» της ζωής της;\nΗ ΜΑΡΙΑ ΡΟΥΣΑΚΗ γεννήθηκε στη Νέα Υόρκη το 1974 όμως κατάγεται από την Αλαγονία Καλαμάτας. Έχει εργαστεί ως δημοσιογράφος αγγλόφωνης εφημερίδας και ως κτηματομεσίτρια. Τα πρώτα της συγγραφικά βήματα τα έκανε το 2001 με το παιδικό βιβλίο «Η Μέλπω η Μοναδική», το οποίο βραβεύτηκε το 2002 με το βραβείο Πηνελόπη Μαξίμου από τον Κύκλο του Ελληνικού Παιδικού Βιβλίου, καθώς και το 2003 με το Oppenheim Toy Portfolio Gold Book Award. Το βιβλίο μεταφράστηκε στις ΗΠΑ, στην Κορέα και την Ταϊβάν. Ακολούθησαν πολλά εικονογραφημένα βιβλία αλλά και μυθιστορήματα για παιδιά από 9-12 ετών, όπως «Η Πουπουλένια Πριγκίπισσα» (το οποίο έχει μεταφραστεί στην Κορέα), «Οι Λεμονιές» (το οποίο ήταν υποψήφιο για το Κρατικό Βραβείο Παιδικής Λογοτεχνίας το 2004) και το «Κολυμπώντας στα Βαθιά» (που βρέθηκε στη βραχεία λίστα για το Κρατικό Βραβείο Παιδικής Λογοτεχνίας το 2006). Σήμερα ζει στην Αθήνα και έχει τρία παιδιά.\nΑπό τις Εκδόσεις ΨΥΧΟΓΙΟΣ κυκλοφορούν επίσης τα βιβλία της Ο ΛΟΥΚΑΣ ΚΑΙ ΟΙ ΛΟΥΚΟΥΜΑΔΕΣ και Ο ΝΤΑΗΣ ΤΟΥ ΣΧΟΛΙΚΟ.\nΣτις 8:39 π.μ. 0 σχόλια\nΔε θέλω να με πάρει ο ύπνος!\n«Ύπνε, που παίρνεις τα παιδιά, πάρε και το δικό μου…» τραγουδά η μαμά, και ο μικρός Παύλος πετάγεται από το κρεβάτι τρομαγμένος και βάζει τα κλάματα. Έχει μπερδευτεί! Νομίζει ότι ο ύπνος είναι ένας κακός άνθρωπος που θα τον πάρει μακριά.\nΗ μαμά τότε του εξηγεί: «Ο ύπνος είναι φίλος για όλα τα παιδιά. Με εκείνον μεγαλώνουν και μ’ όνειρα γλυκά…»\nΜέσα από μια τρυφερή ιστορία, τα μικρά παιδιά που δε θέλουν να κοιμηθούν ανακαλύπτουν τα οφέλη του ύπνου.\nΗ ΓΙΩΤΑ ΦΩΤΟΥ γεννήθηκε στο Δροσάτο Καρδίτσας και μεγάλωσε στη Λάρισα, όπου σπούδασε αρχικά στην Παιδαγωγική Ακαδημία. Στη συνέχεια συμπλήρωσε τις σπουδές της στο ΑΠΘ και στο Πανεπιστήμιο Θεσσαλίας. Εργάζεται ως Σχολική Σύμβουλος στην Πρωτοβάθμια Εκπαίδευση. Είναι παντρεμένη και μητέρα τριών παιδιών.\nΑπό τις Εκδόσεις ΨΥΧΟΓΙΟΣ κυκλοφορούν επίσης τα βιβλία της Ο ΑΟΡΑΤΟΣ ΠΟΛ, ΜΙΑ ΚΑΡΦΙΤΣΑ ΚΑΙ ΔΥΟ ΑΥΤΟΚΙΝΗΤΑ (και τα δύο τιμήθηκαν με το Βραβείο Μυθιστορήματος από τη Γυναικεία Λογοτεχνική Συντροφιά και βρέθηκαν στη βραχεία λίστα των Κρατικών Βραβείων Παιδικής Λογοτεχνίας), Η ΒΑΣΙΛΙΚΗ ΚΑΙ Η ΝΕΡΑΪΔΑ ΤΟΥ ΝΕΡΟΥ, ΤΟ ΚΟΚΚΙΝΟ ΑΥΓΟ ΤΗΣ ΓΑΒΡΙΕΛΑΣ, ΜΑΣΑΣ ΦΥΣΑΣ ΚΑΙ ΝΙΚΑΣ, ΤΑ ΧΡΙΣΤΟΥΓΕΝΝΙΑΤΙΚΑ ΔΩΡΑ ΤΗΣ ΓΑΒΡΙΕΛΑΣ και ΟΙ ΔΙΑΚΟΠΕΣ ΤΗΣ ΓΡΑΒΡΙΕΛΑΣ, καθώς και δύο μυθιστορήματά της για ενηλίκους με τίτλο ΤΑ ΒΙΟΛΙΑ ΤΗΣ ΧΑΡΑΔΡΑΣ και ΤΟ ΔΑΚΡΥ ΤΟΥ ΚΡΙΝΟΥ, ενώ ετοιμάζονται και άλλα βιβλία της για παιδιά και ενηλίκους.\nΠληροφορίες για τη συγγραφέα υπάρχουν στην ιστοσελίδα: http://giotafotou.psichogios.gr.\nΣυγγραφέας: Έλενα Αρτζανίδου\nΣειρά: Βατόμουρο (από 7 ετών)\nO Γαβριλάκης θυμώνει που οι άλλοι δεν τον παίζουν και δεν του δίνουν σημασία. Γι’ αυτό αρπάζει κρυφά τα πράγματά τους και τα κρύβει. Πιο πολύ όμως θυμώνει με τη μαμά και τον μπαμπά, που δεν τον προσέχουν. Κι έτσι, όταν βρίσκεται στο βιβλιοπωλείο του κυρ Στάθη, κρύβει κάποιους θησαυρούς στην τσέπη του. Η μόνη που τον νοιάζεται και τον συμβουλεύει είναι η γιαγιά: «Ό,τι δε μας ανήκει δεν το παίρνουμε κρυφά, Γαβριλάκη».\nΠόσο πρέπει να ανησυχούμε όταν ανακαλύπτουμε ότι τα παιδιά μας αρπάζουν ξένα πράγματα; Διαβάστε την ιστορία του Γαβριλάκη και θα βρείτε τις απαντήσεις.\nΗ ΕΛΕΝΑ ΑΡΤΖΑΝΙΔΟΥ γεννήθηκε στη Δυτική Γερμανία. Τα παιδικά της χρόνια τα έζησε στο Μαυρονέρι του νομού Κιλκίς και αργότερα στη Θεσσαλονίκη, όπου το 1981 τελείωσε το Λύκειο της Αμερικάνικης Γεωργικής Σχολής. Είναι πτυχιούχος της Σχολής Νηπιαγωγών Καρδίτσας καθώς και του Παιδαγωγικού Τμήματος Νηπιαγωγών του Α.Π.Θ. Σήμερα εργάζεται ως εκπαιδευτικός στη Θεσσαλονίκη, ενώ έχει ασχοληθεί και με τη συγγραφή χρονογραφημάτων και άρθρων για την εφημερίδα Θεσσαλονίκη-Μακεδονία. Από το 1996 ασχολείται με τη συγγραφή παιδικών βιβλίων. Έχουν εκδοθεί τα έργα της ΦΙΛΑΡΕΤΗ ΚΑΙ ΠΑΤΗΣ, ΣΤΟ ΜΙΣΟ ΤΟΥ ΟΥΡΑΝΟΥ, Ο ΦΩΚΙΩΝ ΕΙΝΑΙ ΠΑΛΙΚΑΡΙ, ΤΟ ΔΕΝΤΡΟ ΤΗΣ ΕΥΤΥΧΙΑΣ, ΤΕΛΟΣ ΦΘΙΝΟΠΩΡΟΥ (μυθιστόρημα για ενηλίκους), ΦΕΓΓΑΡΟΧΡΙΣΤΟΥΓΕΝΝΑ, ΣΤΗΝ ΑΓΚΑΛΙΑ ΤΗΣ ΘΑΛΑΣΣΑΣ, Ο ΙΠΠΟ ΚΑΙ Η ΠΑΡΕΑ ΤΟΥ, ΤΟ ΤΑΞΙΔΙ ΤΩΝ ΚΥΚΝΩΝ, Η ΠΟΛΗ ΤΟΥ ΒΑΣΙΛΙΑ, ΤΟ ΠΟΤΑΜΙ ΞΕΧΕΙΛΙΣΕ, ΒΟΗΘΕΙΑ! ΣΚΟΥΠΙΔΙΑ… ΣΩΣΤΕ ΜΕ!, ΤΑ 95 ΦΕΓΓΑΡΙΑ ΤΟΥ ΚΟΣΜΟΥ ΜΑΣ, Ο ΓΙΓΑΝΤΑΣ ΚΟΙΜΑΤΑΙ, ΕΝΑ ΖΕΥΓΑΡΙ ΚΟΚΚΙΝΑ ΑΘΛΗΤΙΚΑ ΠΑΠΟΥΤΣΙΑ και ΚΟΚΚΙΝΑ ΧΡΥΣΑ ΠΑΠΟΥΤΣΙΑ. Τα δύο τελευταία διασκευάστηκαν από το Αριστοτέλειο Κολέγιο Θεσσαλονίκης και παρουσιάστηκαν στο Θέατρο Κήπου Θεσσαλονίκης το 2004.\nΑπό τις Εκδόσεις ΨΥΧΟΓΙΟΣ κυκλοφορούν επίσης τα βιβλία της ΜΕ ΛΕΝΕ ΠΡΟΜΙΣ, το οποίο έχει συμπεριληφθεί στο περιοδικό The White Ravens 2007, Η ΟΙΚΟΓΕΝΕΙΑ, ΔΕΝ ΕΦΤΑΙΓΑ ΕΓΩ!, ΤΑ ΓΥΑΛΑΚΙΑ ΤΗΣ ΜΑΛΕΝΑΣ, Ο ΦΙΛΟΣ ΜΟΥ Ο ΤΖΙΜΗΣ και ΤΑ ΣΙΔΕΡΑΚΙΑ ΤΗΣ ΦΑΡΦΙΡΩΣ.\nΈνας ιπτάμενος μπαμπάς\nΣυγγραφέας: Ντέιβιντ Άλμοντ, Αγγλία\nΕικονογράφηση: Πόλι Ντάνμπαρ\nΣειρά: Λωτός (από 9 ετών)\nΣε μια μικρή πόλη στη βόρεια Αγγλία συμβαίνουν περίεργα πράγματα. Ο μπαμπάς φτιάχνει φτερά, τρώει σκουληκάκια και κλωσάει στη φωλιά του. Η θεία Ντορίν θυμώνει και μαγειρεύει λουκουμάδες. Ο κύριος Κακάκια περπατάει κορδωτός στους δρόμους φωνάζοντας ΔΥΝΑΤΑ και ΠΙΟ ΔΥΝΑΤΑ.\nΌλα αυτά τα παρακολουθεί η Λίζι, η οποία φροντίζει τον μπαμπά της και σκέφτεται πόσο όμορφα είναι τα πουλιά.\nΤι γίνεται επιτέλους; Μα φυσικά! Είναι ο ΔΙΑΓΩΝΙΣΜΟΣ ΓΙΑ ΤΟΝ ΑΝΘΡΩΠΟ ΠΟΥΛΙ!\nΟ ΝΤΕΪΒΙΝΤ ΑΛΜΟΝΤ είναι πολυβραβευμένος συγγραφέας πολλών βιβλίων και θεατρικών έργων. Το Ένας ιπτάμενος μπαμπάς είναι το πρώτο του βιβλίο για μικρούς αναγνώστες, το οποίο ο ίδιος περιγράφει ως «ένα γρήγορο και ζωηρό βιβλίο γεμάτο χιούμορ και ελπίδα… ένα πραγματικό βιβλίο για παιδιά».\nΟ Ντέιβιντ ζει στο Νορθάμπερλαντ με την οικογένειά του και γράφει μέσα σε ένα σπιτάκι στο βάθος του κήπου, όπου φτιάχνει το τσάι του και δέχεται επισκέψεις από πολλά πουλιά.\nΗ ΠΟΛΙ ΝΤΑΝΜΠΑΡ σπούδασε εικονογράφηση στη Σχολή Καλών Τεχνών του Μπράιτον. Έχει εικονογραφήσει πολλά βιβλία και λέει πως το Ένας ιπτάμενος μπαμπάς το λάτρεψε. «Είναι τόσο αστείο, τόσο πολύχρωμο και ταυτόχρονα τόσο αιχμηρό».\nΗ Πόλι ζει κι εργάζεται στο Μπράιτον. Πιστεύει πως το χρώμα είναι ο καλύτερος τρόπος να σου ανέβει το ηθικό και να σου φτιάξουν τα κέφια και, όποτε έχει τις μαύρες της, βάζει το αγαπημένο της φόρεμα με τα φουρό και το ρίχνει στη ζωγραφική!\nΟ Ορφέας και οι νταήδες με τα κίτρινα ποδήλατα\nΣυγγραφέας: Μερκούριος Αυτζής\nΟ Ορφέας τον τελευταίο καιρό κλείνεται στο δωμάτιό του και δε μιλάει ούτε στη μαμά του. Μια παρέα αγοριών, τα Κίτρινα Ποδήλατα, τον ενοχλούν συνεχώς. Τον κοροϊδεύουν, τον σπρώχνουν, τον απειλούν, του τρώνε το κολατσιό, του παίρνουν το χαρτζιλίκι… Κι ο Ορφέας φοβάται. Ώσπου, μια μέρα παίρνει την απόφαση να τους αντιμετωπίσει. Άραγε θα τα καταφέρει; Τι χρειάζεται το μπλοκ ζωγραφικής του; Και τι σχέση μπορεί να έχουν ένα μυρμήγκι κι ένας ελέφαντας;\nΈνα βιβλίο για την ενδοσχολική βία, γραμμένο με ευαισθησία και αγάπη.\nΟ ΜΕΡΚΟΥΡΙΟΣ ΑΥΤΖΗΣ γεννήθηκε στην Ξεχασμένη Ημαθίας. Σπούδασε παιδαγωγικά και θέατρο. Μετεκπαιδεύτηκε σε θέματα γενικής αγωγής στο Μαράσλειο Διδασκαλείο και είναι κάτοχος μάστερ λογοτεχνίας. Από το 1987 εργάζεται στην Πρωτοβάθμια Εκπαίδευση. Την οχταετία 1997-2005 ασχολήθηκε με το παιδικό θέατρο ως εμψυχωτής στο θεατρικό εργαστήρι του Δήμου Μάνδρας Αττικής. Το 1994 έκανε την πρώτη του εμφάνιση στη λογοτεχνία για παιδιά με το ανέκδοτο θεατρικό έργο Αν τα παιδιά έχτιζαν το αύριο, κερδίζοντας εύφημη μνεία από τη Γυναικεία Λογοτεχνική Συντροφιά. Συνολικά μέχρι τώρα έχει τιμηθεί τρεις φορές. Κείμενα του έχουν συμπεριληφθεί σε συλλογές του Κύκλου του Ελληνικού Παιδικού Βιβλίου, της Γυναικείας Λογοτεχνικής Συντροφιάς, καθώς και στο βιβλίο Η Γλώσσα μου της τετάρτης τάξης του δημοτικού. Μετέχει ενεργά στον Κύκλο του Ελληνικού Παιδικού Βιβλίου (Ελλ. Τμήμα της IBBY) από το 1998, ενώ από το 2002 εκλέγεται σύμβουλος και έφορος στο Δ.Σ. αυτού.\nΑπό τις Εκδόσεις ΨΥΧΟΓΙΟΣ κυκλοφορούν τα βιβλία του ΟΣΤΡΑΚΟ ΣΤΑ ΜΑΛΛΙΑ, ΤΑ ΧΡΙΣΤΟΥΓΕΝΝΑ ΤΟΥ ΑΛΗΤΗ, ΟΙΚΟΛΟΓΙΚΕΣ ΔΙΑΚΟΠΕΣ ΓΙΑ ΟΛΟ ΤΟ ΧΡΟΝΟ (ΓΙΑ ΤΟ ΝΗΠΙΑΓΩΓΕΙΟ, ΓΙΑ ΤΗΝ Α΄ ΚΑΙ ΣΤΗ Β΄ ΔΗΜΟΤΙΚΟΥ), ΕΝΑ… ΨΥΓΕΙΟ ΓΙΑ ΤΟΝ ΟΡΦΕΑ, ΜΕΤΩΠΟ ΣΤΟΝ ΚΑΘΡΕΦΤΗ και Ο ΟΡΦΕΑΣ ΚΑΙ ΟΙ ΑΘΛΗΤΕΣ ΤΟΥ ΑΝΕΜΟΥ.\nΓια απευθείας επικοινωνίας με το συγγραφέα μπορείτε να επισκεφθείτε το προσωπικό του ιστολόγιο (blog): http://merkouriosaytzis.psichogios.gr.\nΗ Μαγευτική Κοιλάδα του Ουράνιου Τόξου\nΚινούμενα Μέρη: Μάγκι Μπέιτσον\nΕικονογράφηση: Λουίζ Κόμφορτ\nΣειρά: Βιβλία με κινούμενα μέρη (από 4 ετών)\nΈλα κι εσύ στο παραµυθένιο ιπποστάσιο!\nΕίναι µια ξεχωριστή µέρα στην Κοιλάδα του Ουράνιου Τόξου, καθώς όλες οι νεραϊδοπριγκίπισσες έχουν µαζευτεί για να υποδεχτούν τον Πιτσίλα, το καινούριο µέλος της οµάδας των µονόκερων. Του ετοιµάζουν µια µεγάλη γιορτή για να τον καλωσορίσουν και η Ρουµπίνη µαζί µε τη Χρυσαφένια είναι εδώ για να βοηθήσουν. Κι απ’ ό,τι φαίνεται, είναι όλα έτοιµα για να ξεκινήσουν οι Βασιλικές Επιδείξεις Μονόκερων!\nΈνας απίθανος κόσμος με φιγούρες από νεράιδες και μονόκερους!\nΜια µικρή έκπληξη!\nΦιγούρες από αναβάτες και εµπόδια!\nΝεραϊδοχωριό: Κομμωτήριο Ζώων\nΣειρά: Βιβλία με παιχνίδια (από 3 ετών)\nΜπείτε στο µαγικό κόσµο του Νεραϊδοχωριού!\nΣήµερα στο Νεραϊδοχωριό γίνονται τα Καλλιστεία Ζώων και το Κοµµωτήριο Ζώων γεµίζει από νεράιδες και ζωάκια.\nΒοηθήστε τη Ροµίνα και τη Βιολέτα, τις δίδυµες νεραϊδούλες, να πλύνουν, να χτενίσουν και να στολίσουν τα ζωάκια.\nΠοιο θα κερδίσει άραγε το πρώτο βραβείο;\nΈνας ονειρεμένος τρισδιάστατος κόσμος!\nΜε αξεσουάρ για να φτιάξετε το δικό σας Κομμωτήριο Ζώων!\nΠάνω από 50 φιγούρες και αξεσουάρ!\nΜια μαγευτική ιστορία!\nΟι Νεράιδες του Δάσους: Χιονισμένο Δεντρόσπιτο!\nΣειρά: Βιβλία με κινούμενα μέρη (από 3 ετών)\nΚαλωσόρισες στο Νεραϊδόδασος!\nΑκολούθησε κι εσύ τις νεράιδες\nκαι ανακάλυψε το Χιονισμένο Δεντρόσπιτο!\nΔες από κοντά όλες τις ετοιμασίες\nπου κάνουν για την Παγωμένη Γιορτή\nκαι παίξε μαζί τους.\nΜε τρισδιάστατο Χιονισμένο Δεντρόσπιτο!\nΜε νεραϊδένιες φιγούρες και στολίδια για να παίξεις!\nΟ Φώτης και ο Αι-Βασίλης των Φώτων\nΣυγγραφέας: Ελισάβετ Κουκουμάκα\nΠρώτη έκδοση: Οκτώβριος 2011\nΚι όμως, όλα ήταν στη θέση τους. Για την ακρίβεια, στη λάθος θέση τους, αν κρίνουμε από τη μέρα. Οι τάρανδοι στους στάβλους, άλουστοι και αχτένιστοι. Το έλκηθρο στο γκαράζ, χωρίς να έχει κάνει το τελευταίο πρωτοχρονιάτικο σέρβις… Και ο Αϊ-Βασίλης;\nΤα φετινά Χριστούγεννα, ο Φώτης, ήταν κάπως υπερβολικός με τις παραγγελίες του προς τον Αϊ-Βασίλη. Και δεν ήταν ο μόνος! Αυτό οδηγεί τον Αϊ-Βασίλη σε... κατάθλιψη και παραμονή Πρωτοχρονιάς δεν πήγε να μοιράσει δώρα.\nΘα καταφέρουν, άραγε, ο Φώτης και ο φίλος του ο Πετράκης, να ενωθούν με όλα τα παιδιά της Γης για να βοηθήσουν τον Αϊ-Βασίλη;\nΗ ΕΛΙΣΑΒΕΤ ΚΟΥΚΟΥΜΑΚΑ γεννήθηκε και μεγάλωσε στην Πυλαία Θεσσαλονίκης. Σπούδασε στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης. Παρακολούθησε μαθήματα θεάτρου και υποκριτικής, και ασχολείται με τη μουσική από τα εφτά της χρόνια. Εργάστηκε ως ραδιοφωνική παραγωγός. Τώρα πια ταξιδεύει ανά την Ελλάδα, ως εκπαιδευτικός Πρωτοβάθμιας Εκπαίδευσης, για να διδάσκει, αλλά και να διδάσκεται από τους μαθητές της.\nΗ μαγισσούλα των Χριστουγέννων\nΗ Λαλαμπρίνα είναι η πιο άτακτη μαγισσούλα του κόσμου. Κουνάει το μαγικό της ραβδάκι και κάνει του κόσμου τις σκανταλιές.\nΚι όταν παραμονές Πρωτοχρονιάς επισκέπτεται τη θεία της τη Λιλί, φάλαινες με ροζ φουστίστες κάνουν πιρουέτες στο μπάνιο, σκουλήκια νιαουρίζουν, κόκκινοι δράκοι ξερνούν κατακόκκινα μπαλόνια, τα παιχνίδια του Αϊ-Βασίλη μεταμορφώνονται σε βατραχάκια που λένε τα κάλαντα κι ολόκληρος ο Βόρειος Πόλος γίνεται άνω κάτω!\nH ΡΕΝΑ ΡΩΣΣΗ-ΖΑΪΡΗ γεννήθηκε στην Αθήνα. Τελείωσε τη Σχολή Νηπιαγωγών Αθηνών και το Lοndon Montessori Centre. Είναι μέλος του Κύκλου του Ελληνικού Παιδικού Βιβλίου και της Γυναικείας Λογοτεχνικής Συντροφιάς. Έχει γράψει εκατόν πενήντα δύο παιδικά δύο βιβλία (δικά της αλλά και διασκευές), έξι μυθιστορήματα για ενηλίκους και έχει μεταφράσει πάνω από χίλια τριακόσια βιβλία παιδικής και εφηβικής λογοτεχνίας. Έχει τιμηθεί με πολλά βραβεία για τα βιβλία της και τη μεταφραστική της δουλειά.\nΑπό τις Εκδόσεις ΨΥΧΟΓΙΟΣ κυκλοφορούν τα βιβλία της ΕΝΑ ΚΑΙΝΟΥΡΙΟ ΖΩΑΚΙ, ΕΓΩ ΕΙΜΑΙ Η ΑΡΧΗΓΟΣ, ΤΟ ΨΑΡΑΚΙ ΠΟΥ ΜΠΟΡΟΥΣΕ ΝΑ ΕΥΧΗΘΕΙ, ΤΟ ΨΑΡΑΚΙ ΠΟΥ ΦΟΡΟΥΣΕ ΓΥΑΛΙΑ, ΕΝΑ ΑΔΕΣΠΟΤΟ ΣΚΥΛΑΚΙ, Η ΝΤΑΝΙΕΛΑ ΛΕΕΙ ΟΧΙ, ΕΝΑ ΘΑΥΜΑ ΓΙΑ ΤΗΝ ΑΛΙΚΗ, Ο ΑΪ-ΒΑΣΙΛΗΣ ΚΑΙ ΤΟ ΜΑΓΕΜΕΝΟ ΠΑΣΤΙΤΣΙΟ, καθώς και τα βιβλία της για ενηλίκους ΕΠΑΓΓΕΛΜΑ ΓΟΝΕΑΣ; ΠΑΝΕΥΚΟΛΟ!, ΑΓΑΠΩ ΘΑ ΠΕΙ ΧΑΝΟΜΑΙ και ΚΟΚΚΙΝΟ ΚΟΡΑΛΛΙ.\nΣυγγραφέας: Χρυσάνθη Τσιαμπαλή-Κελεπούρη\nΟ Αταξίμ, ο πιο σκανταλιάρης από τους καλικάντζαρους, μπαίνει στο σπιτάκι της γιαγιάς Σοφίας με διάθεση για μεγάλες κατεργαριές.\n- Όλα θα τα καταστρέψω, όλα θα τα μπουρδουκλώσω, και λόγο σε κανέναν δε θα δώσω! φωνάζει με περηφάνια στους άλλους καλικάντζαρους.\nΕκεί όμως τον περιμένει μια λευκή, παχουλή και… τριχωτή έκπληξη, που θ’ αλλάξει απρόσμενα τα σχέδιά του!\nΗ ΧΡΥΣΑΝΘΗ ΤΣΙΑΜΠΑΛΗ-ΚΕΛΕΠΟΥΡΗ γεννήθηκε τον Αύγουστο του 1975 στη Λάρισα, όπου ζει. Είναι πτυχιούχος του Παιδαγωγικού Τμήματος Νηπιαγωγών του Αριστοτελείου Πανεπιστημίου Θεσσαλονίκης.\nΌταν ήταν παιδί μαγεύονταν από τα παραμύθια και τις ιστορίες που διάβαζε, θαύμαζε τους συγγραφείς τους και κάπου κάπου επιχειρούσε να γράψει τις δικές της. Χρόνια αργότερα, κάποια Χριστούγεννα, τρύπωσε πονηρά στο μυαλό της η ηρωίδα του πρώτου της βιβλίου, η χρυσαφένια μπαλίτσα... Έτσι ξεκίνησε το όμορφο ταξίδι στον κόσμο της φαντασίας και του παραμυθιού, με την ελπίδα ο δρόμος να είναι μακρύς...\nΑπό το 2009 είναι μέλος της Γυναικείας Λογοτεχνικής Συντροφιάς και του Κύκλου του Ελληνικού Παιδικού Βιβλίου.\nΑπό τις εκδόσεις ΨΥΧΟΓΙΟΣ κυκλοφορούν επίσης τα βιβλία της: ΤΑ ΚΑΜΩΜΑΤΑ ΤΗΣ ΧΡΥΣΑΦΕΝΙΑΣ ΜΠΑΛΙΤΣΑΣ, Ο ΒΑΣΙΛΗΣ ΚΑΙ ΟΙ ΘΥΜΩΜΕΝΕΣ ΖΩΓΡΑΦΙΕΣ, ΕΝΑ ΠΟΝΤΙΚΙ ΑΛΛΙΩΤΙΚΟ ΑΠΟ ΤΑ ΑΛΛΑ (Βραβείο Κύκλου του Ελληνικού Παιδικού Βιβλίου 2009), ΕΝΑΣ ΚΗΠΟΣ ΣΤΗΝ ΤΑΞΗ ΜΑΣ και ΠΟΙΟΣ ΕΚΑΨΕ ΤΗΝ ΟΥΡΑ ΤΗΣ ΑΛΕΠΟΥΣ.\nΣτις 7:57 π.μ. 0 σχόλια\nΑϊ-Βασίλης έρχεται και φέρνει… κουραμπιέδες\nΣυγγραφέας: Εύη Μαυροματίδου\nΠρώτη Δεκεμβρίου σήμερα και να… έφτασαν τα Χριστούγεννα μέχρι να πεις…»\n«…μέχρι να πεις κουραμπιές», πρόσθεσε η κούκλα με τα κόκκινα μαλλιά.\n«Γιατί κουραμπιές, κουκλίτσα μου;» είπε όλο περιέργεια ο Αϊ-Βασίλης.\n«Γιατί μ’ αρέσουν πολύ, μα πάρα πολύ!»\n«Εγώ προτιμώ τα μελωμένα μελομακάρονα και τις σοκολατένιες τρούφες, με πολλή τρούφα. Και δε θέλω τσιγκουνιές!» πετάχτηκε ο μισοτελειωμένος Πινόκιο.\nΣας άνοιξα την όρεξη;\nΣτο τέλος της ιστορίας θα βρείτε τις συνταγές της Κωνσταντίνας για «γλυκά» Χριστούγεννα.\nΗ ΕΥΗ Μ. ΜΑΥΡΟΜΑΤΙΔΟΥ γεννήθηκε και ζει στην Θεσσαλονίκη. Έχει τελειώσει το τμήμα δασκάλων της Αγγλικής Γλώσσας στο British Council και για πολλά χρόνια εργάστηκε σε εταιρείες της Θεσσαλονίκης. Το 1992 έκανε την πρώτη της γνωριμία με την έμπνευση και ξεκίνησε να γράφει στίχους. Ακολούθησαν παιδικά ποιήματα, παραμύθια, σενάρια, αλλά και μια σχέση αγάπης με τη μαγειρική και τη ζαχαροπλαστική. Έτσι προέκυψε ΤΟ ΣΟΚΟΛΑΤΕΝΙΟ ΗΜΕΡΟΛΟΓΙΟ ΤΗΣ ΛΟΥΛΟΥΣ, ένα ημερολόγιο με 12 υπέροχες σοκολατένιες συνταγές, μία για κάθε μήνα του χρόνου. Επίσης εξέδωσε το βιβλίο ζαχαροπλαστικής για παιδιά… κάθε ηλικίας με τίτλο ΠΟΣΟ Μ’ ΑΡΕΣΟΥΝ ΟΙ ΚΑΡΑΜΕΛΙΤΣΕΣ! και το βιβλίο μαγειρικής ΜΕΧΡΙ ΝΑ ΠΕΙΣ ΚΥΜΙΝΟ με συνταγές γρήγορες που γίνονται το αργότερο μέσα σε 30 λεπτά. Επίσης έχουν εκδοθεί τα βιβλία της Η ΛΟΥΛΟΥ ΚΑΙ Η ΕΚΡΗΞΗ ΤΟΥ ΗΦΑΙΣΤΕΙΟΥ, ΤΟ ΛΟΥΛΟΥΔΙ ΠΟΥ ΜΙΛΟΥΣΕ ΜΟΝΟ ΓΑΛΛΙΚΑ, ΠΟΙΟΣ ΕΙΠΕ ΟΤΙ Ο ΠΟΛΕΜΟΣ ΕΙΝΑΙ ΠΑΙΧΝΙΔΙ; και ΕΧΕΙΣ ΓΡΑΜΜΑ ΑΠΟ ΤΟΝ ΑΪ-ΒΑΣΙΛΗ.\nΤην ενδέκατη ποιητική συλλογή του ο Γιάννης Βαρβέρης δεν πρόλαβε να τη δει να φιγουράρει στις προθήκες των βιβλιοπωλείων, έφυγε ξαφνικά από κοντά μας στις 26 Μαΐου, ενώ αυτή βρισκόταν ήδη στο βιβλιοδετείο. Ευτυχώς όμως πρόλαβε να τη δει τυπωμένη, έτσι όπως αυτός επιθυμούσε.\nΓια τον Γιάννη Βαρβέρη δεν ήταν ακόμη μία συλλογή ποιημάτων, αλλά ποιήματα που έγραψε την τελευταία τριετία αποκλειστικά για Εκείνη, την αγαπημένη υπέργηρη μητέρα του. Βαθέος γήρατος λοιπόν η ενδέκατη κατάθεσή του, γι’ αυτή που του χάρισε τη ζωή και τη γλώσσα, «το παρελθόν της και το μέλλον της». Η συλλογή θα μπορούσε να διαβαστεί και σαν ένας διάλογος μάνας και μοναχογιού που αναπτύσσεται με στίχους σπάνιας εκφραστικής λιτότητας και στοχαστικού σπαραγμού: «Στις λίγες μας κοινές εξόδους/ κανένας δε γυρίζει να σε δει./ Ούτε απλοί σου γνώριμοι/ δε ζούνε πια./ Έμεινες μόνο με όσους/ σε αναγνωρίζουν/ βλέποντάς με».\nΟ ποιητικός αυτός «διάλογος» ολοκληρώθηκε πριν από την αποδημία της μητέρας του. Ένα από τα τελευταία του ποιήματα, γραμμένο στην κλινική όπου νοσηλευόταν Εκείνη:\n«Μου είπε επί λέξει/ -Άμα πεθάνω/ πώς θα ζήσω/ χωρίς εσένα;»\nΑλίμονο, η μητρική απορία, που εξέφραζε μια βαθύτερη επιθυμία επανένωσης, έμελλε πολύ σύντομα να απαντηθεί. Δύο μήνες αργότερα έφυγε από τον κόσμο μας και ο ποιητής, για να τη συναντήσει στο παιδικό του δωμάτιο – κοκέτα, στοργική, αριστοκρατική, όπως ακριβώς τη διέσωσε και μέσα στην τέχνη του.\nΟ Γιάννης Βαρβέρης (Αθήνα, 1955-2011) σπούδασε νομικά. Εξέδωσε έντεκα βιβλία ποίησης, καθώς και μεταφράσεις ξένης λογοτεχνίας και αττικής κωμωδίας. Από το 1976 έγραφε κριτική θεάτρου, τα κείμενα της οποίας έχουν συγκεντρωθεί σε έξι τόμους. Στα αγγλικά έχει μεταφραστεί από τον Philip Ramp το βιβλίο του Ο κύριος Φογκ, και στα σερβικά, από την Gaga Rosić, μια επιλογή ποιημάτων του με τον τίτλο Η πόλη και ο θάνατος.\nΤου απενεμήθησαν: το Κρατικό Βραβείο Κριτικής-Δοκιμίου (1996), το Βραβείο του περιοδικού Διαβάζω (2002) και το Βραβείο της Ακαδημίας Αθηνών – Ίδρυμα Πέτρου Χάρη (2010).\nΣτις 7:47 π.μ. 0 σχόλια\nΈφυγε η Άννα Γκέρτσου-Σαρρή\nΈφυγε από τη ζωή η καταξιωμένη συγγραφέας Άννα Γκέρτσου-Σαρρή. Τα έργα της τιμήθηκαν με σημαντικά βραβεία και αγαπήθηκαν από τους αναγνώστες.\nΗ Άννα Γκέρτσου-Σαρρή (1936-2011) γεννήθηκε στην Κωνσταντινούπολη και από το 1938 ζούσε στην Αθήνα. Μετά τις σπουδές της στο Εμπορικό Τμήμα του Αμερικανικού Κολεγίου, εργάστηκε ως γραμματέας και αργότερα ως δασκάλα Αγγλικών. Έγραψε βιβλία για παιδιά και για μεγάλους κι επίσης ασχολήθηκε με μεταφράσεις.\nΤιμήθηκε με το Α΄ Βραβείο ΙΠΕΚΤΣΙ για το βιβλίο της «Το λέγαν Ξάστερο», με το Κρατικό Βραβείο Εφηβικού Βιβλίου το 1992 για το βιβλίο της «Το Κόκκινο της Ανατολής» και το 2006 για το βιβλίο της «Η άλλη φωνή», και με το βραβείο «Μιχαήλας Αβέρωφ» της Εταιρίας Ελλήνων Λογοτεχνών το 1984 για το βιβλίο της «Σπίτι δίχως αυλή».\nΑπό τις εκδόσεις Κέδρος κυκλοφορούν τα βιβλία της:\nΑπ’ το Ένα ως το Δέκα (1980)\nΣπίτι δίχως αυλή (1982) – Βραβείο «Μιχαήλας Αβέρωφ» Εταιρίας Ελλήνων Λογοτεχνών, 1984\nΤο λέγαν Ξάστερο (1986) – Α΄ Βραβείο Μυθιστορήματος, Σύνδεσμος Φιλολόγων Καρδίτσας, 1985, Α΄ Βραβείο Μυθιστορήματος ΙΠΕΚΤΣΙ, 1987, Τιμητικός Πίνακας ΙΒΒΥ, 1988\nΤο κόκκινο της Ανατολής (1991) – Κρατικό Βραβείο, 1992\nΜ’ ενάντιους ανέμους (1996)\nΗ άλλη φωνή (2005) – Κρατικό Βραβείο, 2006\nΣχετικά με την Υπατία… (2010)\nΣειρά: «Μουσικοί στην Αρχαία Ελλάδα»\nΑπόλλων – Μαρσύας (1996)\nΕρμής – Αμφίων (1996)\nΚατηγορία: Ειδήσεις :(\nΠΑΓΚΟΣΜΙΟ ΠΡΩΤΑΘΛΗΜΑ ΣΚΟΠΟΒΟΛΗΣ / IPSC WORLD SHOOT XVI\nΜία μεγάλη αθλητική διοργάνωση θα λάβει χώρα στη Ρόδο από 2 έως 9 Οκτωβρίου 2011, με τη Στήριξη του Δήμου Ροδίων.\nΜε τη συμμετοχή 63 χωρών και 1300 αθλητών απ' όλο τον κόσμο!\nΗ διοργάνωση του Παγκόσμιου Πρωταθλήματος Πρακτικής Σκοποβολής (www.wsh2011.org) γίνεται κάθε 4 χρόνια και αποτελεί την κορυφαία διοργάνωση της Παγκόσμιας Σκοπευτικής Ομοσπονδίας Πρακτικής Σκοποβολής (www.ipsc.org).\nΠραγματοποιείται για πρώτη φορά στην Ελλάδα και γίνεται στη Ρόδο!!\nΗ διοργάνωση αυτή αποτελεί τη μεγαλύτερη διεθνή διοργάνωση της χώρας για φέτος και συμμετέχουν εθνικές ομάδες με κορυφαίους σκοπευτές από όλες τις χώρες του κόσμου.\nΟι αγώνες θα πραγματοποιηθούν στο δημοτικό σκοπευτήριο πρακτικής σκοποβολής που βρίσκεται στον κάτω Καλαμώνα ενώ από τις 25 Σεπτεμβρίου, στον ίδιο χώρο, θα πραγματοποιηθεί σεμινάριο διεθνών κριτών, άτυπος αγώνας κριτών, αγώνας χορηγών και δοκιμαστικά.\n2 ΟΚΤΩΒΡΙΟΥ 2011 ΣΤΙΣ 18:00\nΣΤΟ ΑΡΧΑΙΟ ΣΤΑΔΙΟ\nΈνα εντυπωσιακό θέαμα, σε Σκηνοθεσία Δημήτρη Κόντου, έχει σχεδιαστεί προκειμένου να ανοίξει τους Διεθνείς αυτούς Αγώνες, αξιοποιώντας το πολύτιμο καλλιτεχνικό δυναμικό του νησιού μας και τις δημιουργικές δυνάμεις, που για άλλη μία φορά θα αποκαλύψουν το ταλέντο τους!\nΤο συντονισμό της Δημιουργικής Ομάδας έχει αναλάβει η Άννα Αχιολά.\nΤο πρόγραμμα περιλαμβάνει ζωντανή μουσική σε μελωδίες Μ. Χατζιδάκι, Μ. Θεοδωράκη, Γ. Μαρκόπουλου και ακόμα συνθέσεις των δικών μας:\nΑντώνη Κιζούλη και Θέμου Μέξη.\nΧοροθέαμα, Παραδοσιακοί Χοροί, Οπτικά Εφέ, αλλά και μία πρωτότυπη Αφή Φλόγας, θα συντελέσουν ώστε αυτή η Τελετή Έναρξης να αποτελέσει μία ξεχωριστή εμπειρία στο Αρχαίο Στάδιο της Ρόδου!\nΗ Φιλαρμονική Ορχήστρα του Δήμου Ρόδου υπό τη διεύθυνση του Θέμου Μέξη - ΔΟΠΑΡ\nΗ βραβευμένη Μικτή Χορωδία του Δήμου Ρόδου υπό τη διεύθυνση του Μιχάλη Καλαεντζή - ΔΟΠΑΡ\nΗ Χορευτική Ομάδα του Κολλέγιου Ρόδου σε χορογραφία Μαρίας Μανιώτη και σε Μουσική Σύνθεση του Αντώνη Κιζούλη.\nΕνορχήστρωση: Μιχάλης Καλαεντζής\nMusic Programming Support: Digital Dreams - Μιλτιάδης Λουιζίδης\nΗ Ομάδα Παραδοσιακού Χορού του Βαγγέλη Τζέλλου\nΕίσοδος Φλόγας από τον Παντελή Σαλονικιό\nΠαρουσιαστές: Τέρης Χατζηιωάννου - Κολήν Μόργκαν\nΣυντονισμός Παρέλασης Αθλητών – Κριτών: Ευαγγελία Τετράδη, Πετρούλα Πρωίου\n3D Animation - Video - Γραφικά: Ευάγγελος Δεμιράλης, Μαρία-Ελισάβετ Κόντου\nΒίντεο: Γιάννης Λάμπρου, Αθηνά Τσαγγάρη\nΦωτογραφική Κάλυψη: Ομάδα PhotOrion\nΤους Πρόσκοπους Δωδεκανήσου για την πολύτιμη βοήθεια τους\nΤους Εθελοντές Σαμαρείτες για την Υγειονομική Κάλυψη\n9 νέα περίτεχνα έργα στο Μουσείο Σύγχρονης Τέχνης «Θεόδωρος Παπαγιάννης»\nΤο 2ο Συμπόσιο Γλυπτικής Ελληνικού μας χάρισε εννέα περίτεχνα έργα.\nΌσοι είχαν την ευκαιρία να παρακολουθήσουν από κοντά τη δημιουργία των εννέα (9) γλυπτών που φιλοτεχνήθηκαν στον προαύλιο χώρο του Μουσείου Σύγχρονης Τέχνης «Θεόδωρος Παπαγιάννης» στο Ελληνικό Ιωαννίνων είναι σίγουρο ότι θα αισθάνθηκαν μια καλλιτεχνική ανάταση.\nΗ «σοδειά» του 2ου Συμποσίου Γλυπτικής Ελληνικού (20 Αυγούστου-18 Σεπτεμβρίου 2011) ήταν πραγματικά μεγάλη και μεστή δημιουργίας.\nΟ καθηγητής γλυπτικής της ΑΣΚΤ Θεόδωρος Παπαγιάννης πλαισιωμένος από 6 καταξιωμένους γλύπτες (Βασίλης Βασίλη, Κώστας Δικέφαλος, Χρήστος Λαζαράκης, Σπύρος Λισγάρας, Χρήστος Ρηγανάς, Δημήτρης Χριστογιάννης) προσέφεραν στον τόπο μας εννέα αξιοθαύμαστα έργα γλυπτικής ανοιχτού χώρου που κοσμούν πλέον το μουσείο αλλά και τη διαδρομή από την είσοδο του χωριού Ελληνικό μέχρι το μοναστήρι της Τσούκας δημιουργώντας μια μοναδική εικαστική παρέμβαση. Η τοποθέτηση των γλυπτών σε καίρια σημεία συνετέλεσε στο να ενωθούν οι ψηλές βουνοκορφές με τα έργα και να αποδοθεί η απόλυτη σχετικότητα της τέχνης με τη φύση.\nΟ Θ. Παπαγιάννης είπε χαρακτηριστικά: «Εμείς επιμένουμε εδώ στην Ήπειρο στο Ελληνικό να προσπαθούμε παρά τις αντίξοες συνθήκες και σε πείσμα των καιρών, αφού βοήθεια δεν υπάρχει. Με την πενιχρή βοήθεια του Δήμου Β. Τζουμέρκων, των Φίλων του Μουσείου και τη βοήθεια των μαθητών και συναδέλφων μου που προσφέρθηκαν, φιλοτεχνήσαμε άλλα 9 μεγάλα γλυπτά για να εμπλουτίσουμε τη συλλογή του Μουσείου».\nΝεαρή πτεροφάλαινα μήκους 12,60μ. και βάρους 8,3 τόνων εκβράστηκε στην παραλία της μικρής Βενετίας, στη Μύκονο. Οι ενδείξεις μέχρι στιγμής οδηγούν στο συμπέρασμα ότι το άτυχο ζώο χτυπήθηκε θανάσιμα έπειτα από πρόσκρουση με πλοίο. Το εντυπωσιακό θηλαστικό έφερε πολλαπλά εξωτερικά τραύματα, κατά πάσα πιθανότητα από προπέλα, και είχε εμφανή σημάδια υφαλοχρώματος στο τεράστιο σώμα του.\nΗ Πτεροφάλαινα είναι είδος που διαπλέει περιστασιακά τις ελληνικές θάλασσες. Συναντάται συχνότερα στο Ιόνιο απ’ ότι στο Αιγαίο και τρέφεται κυρίως με μικρά αφρόψαρα. Μπορεί να φτάσει σε μήκος τα 20 μέτρα, ενώ η διάρκεια ζωής της μπορεί να ξεπεράσει τα 80 έτη. Η πρόσκρουση με μεγάλα πλοία, και κυρίως με μεγάλα ταχύπλοα αποτελεί μία από τις κύριες αιτίες θανάτου για τα μεγάλα θαλάσσια θηλαστικά.\nΤο ΑΡΧΙΠΕΛΑΓΟΣ, έχοντας επισημάνει το πρόβλημα, βρίσκεται σε διαδικασία διαρκούς ενημέρωσης για την εφαρμογή μέτρων πρόληψης στην Ελλάδα, ιδιαίτερα σε περιοχές των ελληνικών θαλασσών που αποτελούν μεταναστευτική δίοδο για τα θαλάσσια θηλαστικά. Μέχρι σήμερα η ανταπόκριση που έχουμε λάβει από το Πολεμικό Ναυτικό είναι θετική, κυρίως σχετικά με πληροφορίες που αφορούν στην παρατήρηση φυσητήρων σε θαλάσσιες περιοχές όπου πραγματοποιούνται στρατιωτικές ασκήσεις.\nΣε αρκετές ευρωπαϊκές χώρες λειτουργεί εδώ και χρόνια ένα αποτελεσματικό δίκτυο επικοινωνίας και ανταλλαγής πληροφοριών μεταξύ εμπορικών, επιβατηγών και πολεμικών πλοίων σε περιπτώσεις εντοπισμού μεγάλων θαλάσσιων θηλαστικών, ώστε να αποφεύγονται περιστατικά πρόσκρουσης, αλλά και έκθεσης σε ραντάρ.\nΣυγγραφέας: Τατιάνα Ντε Ρονέ, Γαλλία\nΜετάφραση: Κρίστυ Κουνινιώτη\nΣειρά: Ξένοι Λογοτέχνες\nΜπορεί να τύχει σ’ εσάς ή μπορεί να τύχει στο γείτονά σας...\nΈνας σύζυγος συχνά απών. Ένα επάγγελμα που δεν την ικανοποιεί. Μια βαρετή καθημερινότητα. Η Κολόμπ Μπαρού είναι μια γυναίκα χαμηλών τόνων που ζει μια ήρεμη οικογενειακή ζωή, χωρίς εξάρσεις και απρόοπτα, αφού δε διεκδικεί ποτέ τίποτα. Μέχρι την ημέρα που μετακομίζει στο καινούριο όμορφο διαμέρισμά της για να συναντήσει… τον χειρότερο εχθρό της.\nΟ άγνωστος του επάνω ορόφου τής κηρύσσει τον πόλεμο – ή έτσι τουλάχιστον νιώθει η Κολόμπ, αφού δεν έχει δει ποτέ τον μυστηριώδη άνδρα, αν και οι γείτονες μιλούν γι’ αυτόν με τα καλύτερα λόγια. Την παρακολουθεί, την ξυπνά τα βράδια βάζοντας δυνατά μουσική, επηρεάζει τη ζωή της σε τέτοιο βαθμό, ώστε παραμελεί τον εαυτό της και την οικογένειά της. Και τότε η Κολόμπ αποφασίζει να τον εκδικηθεί. Ποιο τίμημα είναι έτοιμη να πληρώσει για να ξαναβρεί την ησυχία της;\nΈνα εξαιρετικό ψυχολογικό μυθιστόρημα που ξυπνά τους χειρότερους φόβους μας.\nΠαρουσίαση της Συγγραφέα\nΗ ΤΑΤΙΑΝΑ ΝΤΕ ΡΟΝΕ γεννήθηκε το 1961 στα προάστια του Παρισιού. Κόρη, εγγονή, δισέγγονη και ανιψιά γνωστών επιστημόνων, ζωγράφων, ηθοποιών, πολιτικών και ιστορικών, η Ντε Ρονέ είναι αγγλικής, γαλλικής και ρωσικής καταγωγής. Μεγάλωσε στο Παρίσι και στη συνέχεια στη Βοστόνη όπου ο πατέρας της δίδασκε στο ΜΙΤ. Μετακόμισε στην Αγγλία στις αρχές της δεκαετίας του ’80 όπου έλαβε το πτυχίο της στην αγγλική λογοτεχνία από το πανεπιστήμιο του East Anglia. Επιστρέφοντας στο Παρίσι το 1984, εργάστηκε ως Ακόλουθος Τύπου για τον οίκο δημοπρασιών Christie’s και μετά ως συντάκτρια στο περιοδικό Vanity Fair μέχρι το 1993. Από το 1992 έχουν εκδοθεί δέκα μυθιστορήματα της, τα οποία έχουν πουλήσει περισσότερα από τρία εκατομμύρια αντίτυπα παγκοσμίως. Εργάζεται ως δημοσιογράφος για το γαλλικό περιοδικό Elle και ως κριτικός λογοτεχνίας για το περιοδικό Psychologies. Είναι παντρεμένη, έχει δύο παιδιά και ζει στο Παρίσι.\nΑπό τις Εκδόσεις ΨΥΧΟΓΙΟΣ κυκλοφορεί επίσης το βιβλίο της ΤΟ ΚΛΕΙΔΙ ΤΗΣ ΣΑΡΑΣ, το οποίο έχει μεταφραστεί σε 28 γλώσσες και έχει γυριστεί κινηματογραφική ταινία.\nΓια περισσότερες πληροφορίες επισκεφθείτε την ιστοσελίδα της συγγραφέως www.tatianaderosnay.com.\nΣυγγραφέας: Philippe Claudel, Γαλλία\n«Ψάχνοντας θα βρεις».\nΠώς θα μπορούσε να αμφιβάλει ο Ερευνητής; Πώς θα μπορούσε να φανταστεί ότι αυτή η συνηθισμένη έρευνα θα ήταν η τελευταία της ζωής του; Επιφορτισμένος με την αποστολή να βρει την αιτία πολλών αυτοκτονιών στην Επιχείρηση μιας πόλης που μοιάζει με τις δικές μας, από την πρώτη στιγμή νιώθει ότι κάτι δεν πάει καλά.\nΤο ξενοδοχείο όπου μένει υποδέχεται άλλοτε χαρούμενους τουρίστες και άλλοτε ανθρώπους σε απόγνωση. Στην Επιχείρηση δεν τον περιμένει κανένας. Τον εμποδίζουν να φάει, να κοιμηθεί, απαντάνε στις ερωτήσεις του με άλλες ερωτήσεις. Κι ενώ προχωράει στην έρευνά του, αναρωτιέται μήπως θα είναι ο ίδιος το επόμενο θύμα μιας θανάσιμης μηχανής.\nΜήπως η αδυναμία του Ερευνητή να ολοκληρώσει την αποστολή του δεν αντικατοπτρίζει τελικά τίποτε άλλο παρά τη δική μας αδυναμία απέναντι στον κόσμο που φτιάξαμε για να μας καταστρέψει;\nΟ ΦΙΛΙΠ ΚΛΟΝΤΕΛ γεννήθηκε το 1962, Σπούδασε γαλλική λογοτεχνία και εργάστηκε ως καθηγητής σε λύκεια και στη συνέχεια στο Πανεπιστήμιο Νανσί ΙΙ, όπου δίδαξε ανθρωπολογία του πολιτισμού και λογοτεχνία. Ως συγγραφέας και σεναριογράφος έχει τιμηθεί με το Bourse Goncourt de la Nouvelle του 2003 για τη συλλογή διηγημάτων του LES PETITES MÈCANIQUES και με το βραβείο France Télévision 2000 για το μυθιστόρημά του J’ ABANDONNE.\nΤο μυθιστόρημα ΓΚΡΙΖΕΣ ΨΥΧΕΣ, που κυκλοφορεί από τις Εκδόσεις ΨΥΧΟΓΙΟΣ, τιμήθηκε με το Βραβείο Renaudot 2003, και το 2004 βραβεύτηκε από τις αναγνώστριες του περιοδικού ELLE, ενώ ψηφίστηκε ως το καλύτερο βιβλίο του 2003 από το βιβλίο Lire. Τα δικαιώματά του έχουν πουληθεί σε 20 χώρες και έχει γυριστεί ταινία γαλλικής παραγωγής. Η ΑΓΑΠΗΜΕΝΗ ΤΟΥ ΚΥΡΙΟΥ ΛΙΝ, που επίσης κυκλοφορεί από τις Εκδόσεις ΨΥΧΟΓΙΟΣ, έχει βραβευτεί με το Prix Solidarité du Groupe Harmonie, ενώ το Η ΑΝΑΦΟΡΑ ΤΟΥ ΜΠΡΟΝΤΕΚ, υποψήφιο για το βραβείο Goncourt το 2007, βραβεύτηκε με το Βραβείο Goncourt des Lycéens.\nΟ τυφλός δολοφόνος\nΣυγγραφέας: Μάργκαρετ Άτγουντ, Καναδάς\nΜετάφραση: Πόλυ Μοσχοπούλου\nΤο γράψιμο είναι όπως η ζωή. Δεν ξέρεις πού βρίσκεσαι ώσπου να σταματήσεις και να κοιτάξεις πίσω σου.\nΔυο αδερφές που συμπληρώνουν η μια την άλλη, η βαθειά, πικρή νοσταλγία της οικογένειας, οι ματαιωμένες προσδοκίες, άλλη μια οικονομική κρίση – ο θάνατος. Η Άιρις αναζητά τα προδομένα πεπρωμένα ενός ολόκληρου αιώνα μέσα σε κώδικες που μάλλον είναι ανύπαρκτοι∙ ή φανταστικοί.\nΣαν λαϊκή φυλλάδα επιστημονική φαντασίας, Ο ΤΥΦΛΟΣ ΔΟΛΟΦΟΝΟΣ είναι ένα μυθιστόρημα μέσα στο μυθιστόρημα, είναι η κληρονομιά και ο τρομερός οιωνός για την αφηγήτρια, μια απελπισμένη φάρσα για μυστικά και ψέματα που σφράγιζαν ζωές, ελεγεία και κλαυσίγελος για μιαν ασπρόμαυρη εποχή.\nΗ ΜΑΡΓΚΑΡΕΤ ΑΤΓΟΥΝΤ γεννήθηκε στην Οτάβα του Καναδά το 1939 και μεγάλωσε στο βόρειο Οντάριο, το Κεμπέκ και το Τορόντο. Σπούδασε στο Κολέγιο Βικτόρια του Πανεπιστημίου του Τορόντο και απέκτησε μεταπτυχιακό από το Κολέγιο Ράντκλιφ. Έχει γράψει περισσότερα από 40 μυθιστορήματα, ποιήματα, παιδικά βιβλία και δοκίμια. Κατά τη διάρκεια της συγγραφικής της καριέρας έχει τεθεί υποψήφια ή έχει τιμηθεί με αμέτρητα βραβεία στον Καναδά και στο εξωτερικό, όπως το βραβείο Premio Mondello (1997), το Commonwealth (1987, 1994), το Booker (1989, 1996, 2000, 2003, 2005, 2007) και το Orange (2001, 2004). Τα βιβλία της έχουν μεταφραστεί σε περισσότερες από 40 γλώσσες και συγκαταλέγεται στις σημαντικότερες πεζογράφους και κριτικούς του Καναδά. Σήμερα ζει στο Τορόντο με το σύντροφο της, το συγγραφέα Γκρέιμι Γκίμπσον. Από τις Εκδόσεις ΨΥΧΟΓΙΟΣ κυκλοφορεί επίσης το μυθιστόρημά της Η ΧΡΟΝΙΑ ΤΗΣ ΠΛΗΜΜΥΡΑΣ.\nΓια περισσότερες πληροφορίες μπορείτε να επισκεφθείτε την ιστοσελίδα www.margaretatwood.ca.\nΣυγγραφέας: Άλις Λαπλάντ, Αγγλία\nΟνομάζομαι Δρ Τζένιφερ Ουάιτ. Είμαι εξήντα τεσσάρων ετών. Πάσχω από άνοια. Ο γιος μου, ο Μαρκ, είναι είκοσι εννέα ετών. Η κόρη μου, η Φιόνα, είκοσι τεσσάρων ετών. Μια νοσοκόμα, η Μαγκνταλένα, ζει μαζί μου. Ξεκάθαρες πληροφορίες. Οπότε, τι γυρεύουν όλοι αυτοί οι άλλοι άνθρωποι στο σπίτι μου; Άνθρωποι άγνωστοι, παντού. Μια ξανθιά γυναίκα που δεν την αναγνωρίζω κάθεται στην κουζίνα μου και πίνει τσάι. Στο καθιστικό διακρίνω φευγαλέα κάποια κίνηση. Λίγο μετά, φτάνω στη γωνία του δωματίου και συναντώ ένα ακόμη πρόσωπο. Ρωτάω: «Εσύ ποια είσαι; Ποιοι είναι όλοι αυτοί; Εκείνη, την ξέρεις;» Δείχνω προς την κουζίνα, οπότε γελάνε.\nΗ Αμάντα, η καλύτερη φίλη της Τζένιφερ, δολοφονείται: τέσσερα δάχτυλά της έχουν αφαιρεθεί με χειρουργική ακρίβεια. Ο κύριος ύποπτος είναι η ίδια η Τζένιφερ, που δε γνωρίζει αν το έκανε ή όχι. Η αστυνομία την παρακολουθεί στενά, αλλά η γυναίκα είναι εγκλωβισμένη στα παιχνίδια που της παίζει το μυαλό της. Στις ελάχιστες αναλαμπές που έχει, ανατρέχει στη σχέση της με την Αμάντα και τον άντρα της και σιγά σιγά συνειδητοποιεί ότι ίσως τελικά να είναι αυτή ο δολοφόνος…\nΗ ΑΛΙΣ ΛΑΠΛΑΝΤ σπούδασε στο Πανεπιστήμιο του Ιλινόι και εργάστηκε, μεταξύ άλλων, ως δημοσιογράφος και σύμβουλος οικονομικών εκδόσεων για περισσότερα από είκοσι χρόνια. Άρθρα της έχουν δημοσιευτεί σε περιοδικά όπως τα Forbes ASAP, BusinessWeek, InformatioWeek, Discover κ.ά. Ως σύμβουλος συνεργάστηκε με επιχειρήσεις-κολοσσούς όπως οι IBM, Microsoft, Symantec κ. ά. Μέχρι σήμερα, έχει εκδώσει πέντε βιβλία-εγχειρίδια στα οποία καταπιάνεται με ευρεία γκάμα θεμάτων, από λογοτεχνία μέχρι την οικονομία και την τεχνολογία. Διδάσκει δημιουργική γραφή στα Πανεπιστήμια του Στάνφορντ και του Σαν Φρανσίσκο. Ζει με την οικογένειά της στη Βόρεια Καλιφόρνια. Το βιβλίο ΠΑΙΧΝΙΑ ΤΟΥ ΜΥΑΛΟΥ είναι το πρώτο μυθιστόρημά της.\nΗ ΓΑΤΑ ΤΟΥ ΠΟΡΤΟΒΕΚΙΟ\nΙστορίες της Κέρκυρας\nΜετάφραση: Φανή Σπυριδάκη\nΠορτοβέκιο: ένα πολύβουο, γραφικό ψαροχώρι της Κέρκυρας. Κάθε κάτοικος έχει μια ιστορία ν’ αφηγηθεί και συχνά οι ζωές τους διασταυρώνονται.\nΗ Ζωή θρηνεί τον νεκρό της σύζυγο και η μικρή Λουίζα της μαμά της. Ο παπά-Αντώνης συνωμοτεί και ραδιουργεί. Νεαροί εραστές συναντώνται στα κρυφά. Η Χαρά είναι μια σκληραγωγημένη ανεξάρτητη γυναίκα κι ο άντρας της, ο Σπύρος, είναι ο ομορφότερος άντρας του χωριού.\nΑνάμεσά τους κινείται και η Μαμή, η γάτα του Πορτοβέκιο, όμορφη και πονηρή, προκαλώντας συναισθήματα αγάπης και απέχθειας στους κατοίκους του χωριού. Ψάχνει για τροφή καθώς η μυρωδιά από τις κουζίνες των σπιτιών αναδύεται στον αέρα. Οι αναγνώστες μοιράζονται με τους ήρωες του βιβλίου την προετοιμασία των φαγητών. Οι κάτοικοι του Πορτοβέκιο απολαμβάνουν ψητό ψάρι, μαγειρίτσα και φρέσκα, καλοκαιρινά λαχανικά με σάλτσα ντομάτας. Δοκιμάζουν χταπόδι ξιδάτο, ψητό σκαθάρι και χοντρό λευκαδίτικο σαλάμι, το λευκό λίπος του οποίου προβάλλει μέσα απ’ το πορφυρό κρέας κάνοντάς το να μοιάζει με εκτυφλωτικό, διάστικτο μάρμαρο. Οι μεγαλύτερες κοινωνικές εκδηλώσεις τους – ο εορτασμός των Χριστουγέννων και του Πάσχα, οι ονομαστικές γιορτές, τα γενέθλια, οι γάμοι – γίνονται αφορμή για πρωτότυπες γαστρονομικές απολαύσεις.\nΈνα μυθιστόρημα με νοσταλγικό άρωμα από τη νησιώτικη Ελλάδα της δεκαετίας του ’50.\nΗ Μαρία Στράνη-Ποτς γεννήθηκε στην Κέρκυρα το 1946. Αποφοίτησε από τη Σχολή Σλαβικών και Ανατολικοευρωπαϊκών σπουδών του Πανεπιστημίου του Λονδίνου. Από το 1969 ταξίδεψε πολύ με το σύζυγό της, ο οποίος εργαζόταν στο Βρετανικό Συμβούλιο. Έζησε στην Αιθιοπία, στην Κένυα, στην Αγγλία, στην Ελλάδα, στην Τσεχοσλοβακία, στη Σουηδία και στην Αυστραλία, όπου πέρασε εφτά χρόνια με έδρα το Σίδνεϊ.\nΗ Μαρία Στράνη-Ποτς ζει σήμερα μεταξύ Κέρκυρας και Λονδίνου.\nΤΟ ΦΕΓΓΑΡΙ ΕΣΒΗΣΕ ΣΤΗΝ ΑΛΕΞΑΝΔΡΕΙΑ\nΈνα θαυμαστό ταξίδι από την Ελληνιστική Εποχή στον 20ό αιώνα\nΔιαφωτιστικά πολιτικά σχόλια και η ζωή των Ελλήνων στην αναστατωμένη δεκαετία του 1950\nΣτις σελίδες αυτού του βιβλίου ξεδιπλώνεται η ιστορία της αρχαίας ελληνικής Αλεξάνδρειας, καθώς και της σύγχρονης του 20ού αιώνα. Όπως είναι γνωστό, η Αλεξάνδρεια του 3ου αιώνα π.Χ. συνετέλεσε στην ανάπτυξη της επιστήμης και της διανόησης του δυτικού πολιτισμού. Ο αναγνώστης θα γνωρίσει τον Ευκλείδη, τον Ήρωνα και άλλους επιστήμονες, εφευρέτες, ποιητές, συγγραφείς και φιλοσόφους. Θα παρακολουθήσει τη σύλληψη και την ανέγερση του Φάρου -του έβδομου θαύματος του κόσμου-, και την ίδρυση του Μουσείου και της Βιβλιοθήκης που λειτούργησαν σαν πανεπιστήμιο την εποχή εκείνη. Θα απολαύσει, επίσης, την Αλεξάνδρεια, που η άνθησή της άρχισε στα μέσα του 19ου αιώνα και εξελίχθηκε στον 20ό αιώνα, με την εισροή Ελλήνων και άλλων Ευρωπαίων, σε μια ακμάζουσα κοσμοπολίτικη μεγαλούπολη. Τέλος, ο συγγραφέας, με την αυθεντικότητα του αυτόπτη μάρτυρα, αναφέρεται στην έξαρση του αιγυπτιακού εθνικισμού, στην ανατροπή του πολιτειακού καθεστώτος και στο βίαιο αποκλεισμό της διώρυγας του Σουέζ, με αποτέλεσμα την παρακμή της Αλεξάνδρειας.\nΟ Απόστολος Πολυζωίδης γεννήθηκε στην Αλεξάνδρεια από Έλληνες γονείς. Αποφοίτησε από το αγγλικό σχολείο Victoria College, σπούδασε ιατρική και μετεκπαιδεύτηκε στην Αγγλία. Διπλωματούχος του Βασιλικού Κολλεγίου Χειρουργών και Ορθοπαιδικών του Λονδίνου, εργάστηκε στην Αγγλία συνολικά τριάντα πέντε χρόνια, εκ των οποίων τα είκοσι τρία ως διευθυντής Ορθοπαιδικής σε πανεπιστημιακό νοσοκομείο. Όταν ο νεαρός Πολυζωίδης περπατούσε στην παραλία, στο κέντρο και στα σοκάκια της Αλεξάνδρειας, του ήταν ανεξήγητο που δεν είχε απομείνει τίποτε από την αρχαία ελληνική πόλη με το Φάρο, το έβδομο θαύμα του αρχαίου κόσμου, το Μαυσωλείο του Μεγάλου Αλεξάνδρου, τη Βιβλιοθήκη, το Μουσείο και τα παλάτια των Πτολεμαίων που έζησαν από τον 4ο έως και τον 1ο αιώνα π.Χ. Τη δεκαετία του 1950 είχε την ατυχία να είναι μάρτυς της παρακμής της ελληνικής παροικίας στην Αλεξάνδρεια. Από τα νεανικά του χρόνια, επηρεασμένος από τη μετάλλαξη της Αλεξανδρινής ιστορίας, μελετούσε τη συγγραφή ενός βιβλίου, πράγμα που τελικώς έγινε μετά την εγκατάσταση του ίδιου και της οικογένειάς του στο κέντρο του Αιγαίου, στην Πάρο.\nΚΕΝΤΡΙΚΗ ΣΚΗΝΗ ΣΕΖΟΝ 2011-2012\nΑ. Σακελλάριου – Χ. Γιαννακόπουλου\nΔιασκευή – Σκηνοθεσία Κώστας Τσιάνος\nμε τον Παύλο Κοντογιαννίδη στον πρωταγωνιστικό ρόλο\nΤιμώντας την μνήμη του αγαπημένου μεγάλου κωμικού του Ελληνικού Κινηματογράφου Θανάση Βέγγου, το Θέατρο ΓΚΛΟΡΙΑ, για την θεατρική σεζόν 2011-2012 θα ανεβάσει μια από τις πιο αγαπημένες κωμωδίες των Α. Σακελλάριου – Χ. Γιαννακόπουλου, με τίτλο «Θα σε κάνω Βασίλισσα», σε διασκευή – σκηνοθεσία Κώστα Τσιάνου και σκηνικά/κοστούμια Άγγελου Μέντη.\nΠαίζουν: Παύλος Κοντογιαννίδης, Χριστίνα Αλεξανιάν, Παύλος Ορκόπουλος, Σοφία Βογιατζάκη, Ιωσήφ Μαρινάκης, Θοδωρής Ρωμανίδης, Πατρίκιος Κωστής, Ιωάννα Ασημακοπούλου, Λουκία Στεργίου, Μάκης Πατέλης.\nΗ κωμωδία των Α. Σακελλάριου – Χ. Γιαννακόπουλου, πραγματεύεται τον συζυγικό βίο του πάμπλουτου αλλά σπαγκοραμμένου εργολάβου οικοδομών Αντώνη Τσιλιβίκη και της νέας και όμορφης γυναίκας του Ελένης, που άθελά της συναινεί σε μια κομπίνα οικονομικής αφαίμαξης του πλούσιου θείου της εξ Αμερικής. Όμως εντελώς ξαφνικά ο θείος ειδοποιεί ότι έρχεται στην Ελλάδα και προκειμένου να μην αποκαλυφθεί η αλήθεια, ο Τσιλιβίκης μεταμφιέζεται σε έναν συνταξιούχο, που δήθεν νοικιάζει ένα δωμάτιο μέσα στο ίδιο του το σπίτι... Μαζί με τον θείο όμως εμφανίζεται και ένας πετυχημένος, ανοιχτοχέρης και κομψός επιχειρηματίας, που προσπαθεί να κατακτήσει την Ελένη, μπροστά στα μάτια του συζύγου της... Εκπλήξεις, κωμικές καταστάσεις και ανατροπές, αλλάζουν τον τρόπο ζωής της οικογένειας, κλείνοντας την αυλαία με αίσιο τέλος.\nΗ έναρξη των παραστάσεων προγραμματίζεται για τα μέσα Οκτωβρίου 2011.\nΟ Τζακ και η φασολιά - Jack and the Beanstalk\nΠΑΙΔΙΚΗ ΣΚΗΝΗ - ΣΕΖΟΝ 2011-2012\nΟ Τζακ και η φασολιά «Jack and the Beanstalk»\nΣε μετάφραση-διασκευή-σκηνοθεσία, Χάρη Σώζου\nΣτην παιδική σκηνή του Θεάτρου Γκλόρια, για τη σεζόν 2011-2012 θα ανεβεί το έργο «Ο Τζακ και η φασολιά» (Jack and the Beanstalk) , ένα παραμύθι αγγλικής προέλευσης, που πρωτοεκδόθηκε ανώνυμα στο Λονδίνο από τον Benjamin Tabart το 1807.\nΤο παραμύθι αφηγείται την ζωή ενός ζωηρού και σκανδαλιάρικου αγοριού του Τζακ, που ζει φτωχικά με την μητέρα του σε ένα μικρό αγροτόσπιτο. Η ζωή όμως του επιφυλάσσει ευχάριστες εκπλήξεις, αφού ξαφνικά ο μικρός μας ήρωας με την βοήθεια της μαγεμένης φασολιάς και μιας καλής νεράιδας, καταφέρνει να ανακαλύψει το μεγαλοπρεπές κάστρο που ανήκε στον πατέρα του και να εξολοθρεύσει με έξυπνο και ευρηματικό τρόπο, τον κακό γίγαντα που είχε αρπάξει όλη την περιουσία του. Στην σκηνή του Θεάτρου Γκλόρια θα ζήσουμε όλοι μαζί την τρομερή περιπέτεια του μικρού ήρωα του παραμυθιού και θα ανακαλύψουμε τους τρόπους που χρησιμοποίησε για να πετύχει τον στόχο του.\nΠαίζουν: Θοδωρής Ρωμανίδης, Ντέμη Μίχα, Αναστάσιος Μερκούρης, Δημοσθένης Ελευθεριάδης, Μαρία Ψαρολόγου, Αφροδίτη Κλεοβούλου.\nΜετάφραση - Διασκευή - Σκηνοθεσία: Χάρης Σώζος\nΣκηνικά - Κοστούμια: Αγγελος Μέντης\nΣτίχοι - Μουσική: Λεωνίδας Σώζος\nΧορογραφία: Μπέτυ Βυτινάρου\nΒοηθός σκηνοθέτη: Μελίνα Μαρνέρου\nΗ έναρξη των παραστάσεων προγραμματίζεται για τέλη Οκτωβρίου.\nΜε μουσική, με κίνηση\nΠαιχνίδια μουσικοκινητικής αγωγής\nΜε το μουσικό παιχνίδι το παιδί εισέρχεται αβίαστα στον κόσμο της μουσικής, κατακτά τη γλώσσα της, διευρύνει τη φαντασία, τη δημιουργικότητα, τις αισθήσεις και τα συναισθήματά του, και ανακαλύπτει τους τρόπους έκφρασης που του ταιριάζουν. Η μουσική είναι ένα παιχνίδι με ήχους και όπως όλα τα παιχνίδια, μπορεί να είναι ένα ατομικό ή ένα ομαδικό παιχνίδι, ένα διανοητικό παιχνίδι ή ένα παιχνίδι με σωματική συμμετοχή.\nΤο βιβλίο φιλοξενεί στις σελίδες του μία ευρεία συλλογή μουσικοκινητικών παιχνιδιών, η οποία προέκυψε από την πολυετή ενασχόληση της συγγραφέως με τη Μουσική Παιδαγωγική. Πολλά από αυτά στηρίχθηκαν σε γνωστά παραδοσιακά παιχνίδια, όπως η τυφλόμυγα ή το σπασμένο τηλέφωνο, άλλα αποτελούν πρωτότυπες ιδέες και κάποια βασίστηκαν σε ιδέες των ίδιων των παιδιών. Τα παιχνίδια, κατάλληλα να εφαρμοστούν σε μικρά ή μεγάλα παιδιά, σε μικρές ή μεγαλύτερες ομάδες, είναι ομαδοποιημένα ανάλογα με τους στόχους, σε έξι ενότητες:\nII. Ανάπτυξη της προσοχής, της συγκέντρωσης και της μνήμης\nIII. Ανάπτυξη κινητικών δεξιοτήτων\nIV. Εμπέδωση μουσικών εννοιών μέσω κίνησης\nV. Ανάπτυξη δημιουργικότητας και φαντασίας\nVI. Χρήση του σώματος σαν ηχητική πηγή.\nΤο βιβλίο απευθύνεται σε όσους πιστεύουν ότι η γνωριμία με τον κόσμο της μουσικής και τη γλώσσα της δεν στηρίζεται στη στείρα θεωρητική ενασχόληση με τις διάφορες μουσικές έννοιες. Μπορεί να χρησιμοποιηθεί όχι μόνο από μουσικούς που ασχολούνται με τη διδασκαλία της μουσικής σε παιδιά, αλλά και από παιδαγωγούς προσχολικής και σχολικής ηλικίας και εμψυχωτές με λιγότερη μουσική κατάρτιση. Σημαντικό εργαλείο αποτελεί και για τους φοιτητές των Παιδαγωγικών Τμημάτων, οι οποίοι μπορούν να μυηθούν στη μεθοδολογία και στη διαδικασία εκτέλεσης των μουσικών παιχνιδιών.\nΤο βιβλίο συνοδεύεται από δύο μουσικά CD με επιλεγμένα μουσικά κομμάτια για τη χρησιμοποίησή τους στα διάφορα μουσικοκινητικά παιχνίδια.\nΗ μουσική: ένα παιχνίδι με ήχους\nΗ ανάγκη για παιχνίδι, η επιθυμία για επικοινωνία, η έμφυτη περιέργεια, η τάση για εξερεύνηση και η δημιουργικότητα οδήγησαν το παιδί του παραμυθιού σ’ ένα παιχνίδι ανακάλυψης. Παίρνοντας σαν δεδομένα τα παραπάνω στοιχεία, με τα οποία λειτουργεί κάθε παιδί, μπορούμε εύκολα να οδηγηθούμε στον τρόπο με τον οποίο πρέπει να αντιμετωπίζει ο παιδαγωγός τη διδακτική διαδικασία στην ενασχόληση με τη μουσική και να καθορίσει τον ρόλο και τη στάση του απέναντι στα παιδιά, για μια επιτυχημένη διδασκαλία. Έτσι, θα μπορούσαμε να πούμε, ότι ο παιδαγωγός πρέπει να είναι ένας ενεργητικός παρατηρητής ο οποίος αφ’ ενός θα δίνει στα παιδιά ερεθίσματα τέτοια, που θα τα οδηγούν να εξερευνούν, να ανακαλύπτουν, να βιώνουν τα διάφορα στοιχεία της μουσικής, και αφ’ ετέρου θα τα ενισχύει να δημιουργούν τη δική τους μουσική.\nΤο «εργαλείο» που πρέπει να χρησιμοποιεί ο παιδαγωγός για να δουλέψει με τα μικρά παιδιά δεν είναι άλλο από το παιχνίδι, που αποτελεί πρωτογενές κίνητρο για το παιδί και ουσιαστικό κίνητρο για μάθηση. Το παιχνίδι είναι μια φυσική ανάγκη για μικρούς και μεγάλους. Γυμνάζει το μυαλό και το σώμα, δημιουργεί αίσθημα ευχαρίστησης, διασκεδάζει, κάνει τους ανθρώπους να νιώθουν δημιουργικοί και αναπτύσσει την κοινωνικότητα.\nΗ μουσική, όπως όλα τα παιχνίδια, μπορεί να είναι ένα ατομικό ή ένα ομαδικό παιχνίδι, ένα διανοητικό παιχνίδι ή ένα παιχνίδι με σωματική συμμετοχή. Και δεν πρέπει να ξεχνάμε, ότι στη μουσική χρησιμοποιούμε το ρήμα «παίζω». Γιατί η μουσική δεν είναι παρά ένα παιχνίδι με τους ήχους.\nΗ Χαρίκλεια Παπανικολάου γεννήθηκε στη Θεσσαλονίκη. Σπούδασε μουσική στο Κρατικό Ωδείο Θεσσαλονίκης και οικονομικά στην Ανωτάτη Βιομηχανική Σχολή Θεσσαλονίκης. Ειδικεύτηκε στη Μουσικοπαιδαγωγική στη Μουσική Ακαδημία του Trossingen της Γερμανίας. Συμμετείχε σε πολλά μουσικοπαιδαγωγικά σεμινάρια στην Ελλάδα και στο εξωτερικό. Συνεργάστηκε με συμβούλους της πρωτοβάθμιας εκπαίδευσης, δίδαξε στα ΠΕΚ, σε επιμορφωτικά σεμινάρια καθώς και σε σχολεία και ωδεία της Θεσσαλονίκης και άλλων πόλεων. Από το 1987 μέχρι σήμερα διδάσκει στην Παιδαγωγική Σχολή του Α.Π.Θ. κι έχει συγγράψει σειρά Διδακτικών σημειώσεων για τους σπουδαστές. Παράλληλα διδάσκει στο ωδείο «Μουσικό Κολλέγιο» το πρόγραμμα της «Μουσικής Αγωγής» σε παιδιά και συμμετέχει στη διδασκαλία της Μουσικοπαιδαγωγικής επιμόρφωσης παιδαγωγών και μουσικών. Συμμετείχε στην συγγραφή του προγράμματος «Μουσική Αγωγή» για την προσχολική ηλικία, που συνοδεύεται από σειρά βιβλίων για τα παιδιά και διδάσκεται από το 1985 σε ωδεία και σχολεία της χώρας και του «Promusica» για παιδιά 2-4 ετών. Επιμελήθηκε και παρουσίασε πολλές μουσικοθεατρικές παραστάσεις με παιδιά.\nΝέο CD από την Ελεωνόρα Ζουγανέλη (LIVE στο Θέατρο...\nΠΑΓΚΟΣΜΙΟ ΠΡΩΤΑΘΛΗΜΑ ΣΚΟΠΟΒΟΛΗΣ / IPSC WORLD SHOOT...\n9 νέα περίτεχνα έργα στο Μουσείο Σύγχρονης Τέχνης ...\nΤο Ζάππειο στην Κωνσταντινούπολη\nΑrt Εvent με αφορμή την Παγκόσμια Ημέρα Ειρήνης\nH ΣΥΝΑΥΛΙΑ ΤΩΝ ΖΩΩΝ\nΠολυεπίπεδη ωκεανογραφική έρευνα στη Σάμο\nΤα ρόδα της σιωπής\nΈρωτας στην ομίχλη\nΣτάθης Δρογώσης - Δωρεάν Συναυλία στο άλσος Νέας Σ...\nΡόδινη στάχτη, της Σόνιας Ζαχαράτου


Οδοιπορικό στην Άνδρο με 4 νέα μικρομεσαία μοντέλα – AutoGreekNews – Fm2\n5 Σεπτεμβρίου 2020 9:05 ΠΜ\nΑυγ 4, 2019 AutoGreekNews, Άνδρο, με, μικρομεσαία, μοντέλα, Νέα, Οδοιπορικό, στην\nΦύγαμε για Άνδρο!\nΚάπως έτσι έπεσε η ιδέα για το νέο οδοιπορικό του www.autogreeknews.gr στην Άνδρο, που αποτελεί ένα ιδανικό προορισμό, πολύ κοντά από την Αθήνα και με υπέροχα τοπία, τα οποία γυρίσαμε από άκρη σε άκρη, υπό την συνοδεία τεσσάρων νέων μικρομεσαίων μοντέλων.\nΆπαξ και η κουβέντα έρθει στο εν Ελλάδι καλοκαίρι, δεν μπορεί να μη γίνει λόγος για κάποιο από τα εκατοντάδες γνωστά νησιά μας. Γηγενείς και ξένοι τουρίστες επιλέγουν τους νησιωτικούς προορισμούς της χώρας μας για τις καλοκαιρινές τους εξορμήσεις, οπότε κι εμείς δεν θα μπορούσαμε να πάμε κόντρα σε ένα τόσο διαχρονικό ρεύμα. Συνοδοιπόροι μας σε αυτό το νέο ταξίδι που κάναμε στην Άνδρο (μετά το πρόσφατο οδοιπορικό στην Π. Επίδαυρο, Μέθανα, Πόρο, Πόρτο Χέλι και Ναύπλιο), τέσσερα νέα μοντέλα. Με αυτά γυρίσαμε όλο σχεδόν το νησί στις 3 μέρες που βρισκόμασταν και πραγματικά δυσκολευτήκαμε πολύ να μπούμε στο καράβι για να πάρουμε το δρόμο της επιστροφής, έχοντας γεμίσει ευχάριστες εικόνες και αναμνήσεις.\nΌσον αφορά τα «μοντέλα» μας, για το Nissan Qashqai δεν χρειάζεται παραπάνω από μια ματιά στους ελληνικούς -και όχι μόνο- δρόμους. Το πιο καλοπουλημένο SUV συνεχίζει την έξοχη εμπορική καριέρα που ξεκίνησε ο προκάτοχος, θέτοντας δυσθεώρητα ψηλά τον πήχη για τον ανταγωνισμό. Το νέο Jeep Compass συγκαταλέγεται στις premium προτάσεις και τα πηγαίνει εξαιρετικά, ενώ αποτελεί ένα από τα πιο γοητευτικά και με έντονη αίγλη μικρομεσαία SUV. Με το υβριδικό ντίζελ Hyundai Tucson 48V 1.6D, η εν λόγω μάρκα καινοτομεί στην κατηγορία, συνδυάζοντας την οικονομία με τα σπορτίφ χαρακτηριστικά. Ο νεότερος της «παρέας» το Skoda Scala ανεβαίνει πολλά σκαλοπάτια στα δημοφιλή μικρομεσαία χάτσμπακ και έχει όλα τα φόντα να σκαρφαλώσει ψηλά.\nΠεδίο δοκιμών και εξαγωγής συμπερασμάτων η άσφαλτος, το χώμα και η άμμος της «ωραιοτέρας του κόσμου» κατά τον Ανδρέα Εμπειρίκο. Επιβίβαση στο υπερσύγχρονο Superferry 2 της Golden Star Ferries από την Ραφήνα και φύγαμε για Άνδρο!\nΤαξιδέψτε και εσείς μαζί μας στο Γαύριο, στο Μπατσί, στο Κόρθι, στη Χώρα και σε όλα τα τα υπέροχα μέρη της Άνδρου μαζί με τα 4 νέα μικρομεσαία αυτοκίνητα του οδοιπορικού μας, κάνοντας «κλικ» πάνω σε κάθε μοντέλο.\nHyundai Tucson 1.6D 48V Hybrid 136 PS 7 DCT\nJeep Compass 1.4 λτ. MultiAir 170 PS 4×4 Auto\nΠωλείται Mercedes Actros με σπίτι και γκαράζ! – AutoGreekNews\nΤο αυτοκίνητο που μπορεί να κινηθεί ανάποδα! – AutoGreekNews\nΟ εσωτερικός κόσμος του ηλεκτρικού SUV VW ID.4 – AutoGreekNews\nΠροβάδισμα για τους Ρόκετς με ηγέτη τον Χάρντεν – Newsbeast\nΑν μία ομάδα μπορεί να κερδίσει τέσσερα συνεχόμενα παιχνίδια, αυτή ήμαστε εμείς – Newsbeast


Σε μια συνεχή προσπάθεια ικανοποίησης των αναγκών των πελατών μας, τα προϊόντα μας υποστηρίζονται σε όλη την διάρκεια του κύκλου ζωής τους. Δίνουμε πολύ μεγάλη σημασία στις υπηρεσίες που προσφέρουμε μετά την πώληση μιας και είναι ένας πολύ σημαντικός παράγοντας για την μεγιστοποίηση της παραγωγικότητας των μηχανών μας. Έτσι, έχουμε εξελίξει αυτόν τον τομέα, δίνοντας μεγάλη προσοχή στην ικανότητα γρήγορης επέμβασης.\nΤο έμπειρο τμήμα service μας προσφέρει πλήρη τεχνική υποστήριξη σε όλο το φάσμα των πιθανών βλαβών (μηχανολογική, ηλεκτρολογική, ηλεκτρονική κτλ).\nΟι λίστες των ανταλλακτικών που δίνονται κατά την πώληση των μηχανών μας έχουν οργανωθεί και παρουσιάζονται με έναν τρόπο που διευκολύνει την επικοινωνία του πελάτη με το τμήμα ανταλλακτικών της εταιρίας μας, ελαχιστοποιώντας τον χρόνο απόκρισης και πιθανά λάθη.\nΚρατάμε πάντα απόθεμα αναλώσιμων ανταλλακτικών στην αποθήκη μας που μπορούν να αποσταλούν άμεσα. Επίσης, έχουμε εξελίξει ένα σύστημα προτεραιότητας που μας επιτρέπει να κατακευάζουμε και να αποστέλλουμε εξαρτήματα στον ελάχιστο δυνατό χρόνο.\nΤέλος, όλες οι μηχανές μας είναι εξοπλισμένες με σύστημα επικοινωνίας πραγματικού χρόνου, που επιτρέπει τον έλεγχο μιας μηχανής απο τις εγκαταστάσεις μας, για γρήγορη αναγνώριση προβλημάτων λειτουργίας και απ'ευθείας επέμβασης και διόρθωσης τους (Modem Τηλεδιάγνωσης).


Γράφτηκε από τον/την ΚΩΣΤΑΣ ΑΓΟΡΗΣ on 04 Ιουλίου 2019 . Posted in Χωρίς Υπαγόρευση\n✒ Ήταν πραγματικά μία πολύ ευχάριστη έκπληξη η προχθεσινή περιήγηση στην έκθεση με τίτλο «Ενθυμήσεις από προεκλογικές περιόδους των περασμένων σαράντα ετών» που παρουσιάζουν το Ίδρυμα Μελετών Ιονίου και Αδριατικού Χώρου και ο Κων/νος Κωστούλας στο Λαογραφικό Μουσείο.\n✒ Αναδρομική η έκθεση, ταξιδεύει τον επισκέπτη στο παρελθόν και ειδικότερα στις προεκλογικές περιόδους από τη Μεταπολίτευση και μετά, με πλούσιο και σε ορισμένες περιπτώσεις σπάνιο υλικό, αφίσες, κομματικά φυλλάδια και φωτογραφίες.\n✒ Ορισμένες από τις αφίσες είναι κλασικές, τυπωμένες στο υποσυνείδητό μας, όπως εκείνη του Ανδρέα Παπανδρέου με φόντο το ηλιοβασίλεμα και τον πράσινο ήλιο ή μία άλλη του Κώστα Μητσοτάκη με τον πυρσό της Ν.Δ. πριν αυτός πάρει πιο σύγχρονη… μορφή!\nΚαι τι δε βλέπεις…\n✒ Βλέπεις τα προεκλογικά κέντρα των κομμάτων καλυμμένα κυριολεκτικά από πανό, σημαίες και συνθήματα, βλέπεις τις τεράστιες εξέδρες που στήνονταν στην πλατεία για τις ομιλίες των πολιτικών αρχηγών, τα στολισμένα με προεκλογικό υλικό φορτηγά και Ι.Χ. που αλώνιζαν την πόλη…\nΟ κόσμος έτρεχε…\n✒ Άλλες εποχές, τελείως διαφορετικές με το σήμερα. Ο κόσμος τότε ήταν πολύ ενεργός κομματικά, φανατισμένος. Έβγαινε στους δρόμους, πήγαινε στις προεκλογικές συγκεντρώσεις, ανέβαινε σε πεζούλια ή… δέντρα με τη σημαία στο χέρι. Καμία σχέση με το ήσυχο σήμερα!\n✒ Στην έκθεση του Λαογραφικού Μουσείου βλέπει επίσης κανείς τα… παραστρατήματα πολλών πολιτικών προσωπικοτήτων. Ας πούμε, υπάρχει αφίσα του Γεράσιμου Αρσένη ως αρχηγού του Σοσιαλιστικού κόμματος, του Μάρκου Βαφειάδη ως υποψήφιου με το… ΠΑΣΟΚ (!), του Αντώνη Σαμαρά ως αρχηγού της ΠΟΛ.ΑΝ αλλά και του Κ. Στεφανόπουλου ως επικεφαλής της ΔΗΑΝΑ!\n✒ Μία έκθεση αυτού του είδους στοχεύει στο να θυμίζει, να διδάσκει, να προβληματίζει τον επισκέπτη και να του δίνει τροφή για σκέψη. Από αυτή την άποψη, οι «Ενθυμήσεις» του ΙΜΙΑΧ και του Κ. Κωστούλα στο Μουσείο «Κ. Φρόντζος» είναι άκρως επιτυχημένες. Αξίζει λοιπόν να τους αφιερώσει κανείς λίγο χρόνο…\nΒραδιές στη Δωδώνη…\n✒ Πάμε τώρα στα τοπικά πολιτιστικά δρώμενα. Βραδιές θεατρικής δόξας περιμένουν και φέτος το αρχαίο Θέατρο της Δωδώνης, το οποίο θα φιλοξενήσει και φέτος τα Φεστιβάλ του Δήμου Ιωαννιτών και του Δήμου Δωδώνης.\nSold out η πρεμιέρα!\n✒ Όσον αφορά στο πρώτο, η αυλαία ανοίγει αύριο με την τραγωδία του Σοφοκλή «Οιδίπους Τύραννος» σε σκηνοθεσία Κων/νου Μαρκουλάκη, η οποία κάνει μάλιστα πρεμιέρα στη Δωδώνη και μετά θα πάει Επίδαυρο! Η παράσταση είναι sold out, δηλαδή έχει ξεπουλήσει τα εισιτήριά της!\nΚι άλλες παραστάσεις…\n✒ Θα ακολουθήσουν κι άλλες σημαντικές παραστάσεις στο Θέατρο Δωδώνης, το οποίο, σημειωτέον, ανοίγει μόνο τμηματικά λόγω των εργασιών αναστήλωσης. «Ίων» του Ευριπίδη, «Αντιγόνη» του Σοφοκλή, «Ιφιγένεια εν Αυλίδι» από το ΚΘΒΕ, «Ορέστεια» του Αισχύλου από το Εθνικό Θέατρο κ.λ.π...\nΠερήφανη γι’ αυτό!..\n✒ Είναι σπουδαίο πράγμα η αρχαία Δωδώνη να ξαναζωντανεύει καλλιτεχνικά και να φιλοξενεί σπουδαίες παραστάσεις. Όσο για την Πρόεδρο του ΔΗΠΕΘΕ Ιωαννίνων Αλέκα Βακαλοπούλου η οποία δούλεψε πολύ για να καθιερωθεί το Φεστιβάλ Αρχαίου Δράματος, πρέπει να αισθάνεται περήφανη γι’ αυτό!\nΔροσιά και καφές…\n✒ Με τέτοια ζέστη όπως αυτή που επικρατεί τις τελευταίες μέρες στα Γιάννενα, τι καλύτερο μπορεί να κάνει όποιος δεν εργάζεται από το να αναζητήσει ένα δροσερό μέρος για να πιει καφέ με την παρέα του και να ξεκουραστεί; Ευτυχώς υπάρχουν πολλά τέτοια στην πόλη…


iPhone 8: Τελικά το Touch ID θα βρίσκεται στο power/lock button;\nHome / /inet / iPhone 8: Τελικά το Touch ID θα βρίσκεται στο power/lock button;\nSecNews /inet 11 July, 2017 1:03 pm\nΌσο πλησιάζει η μέρα κυκλοφορίας του iPhone 8, τόσο οι φήμες παίρνουν φωτιά… Σίγουρα αποτελεί ένα πολυσυζητημένο θέμα αλλά δεν μπορούμε παρά να αναφέρουμε κάθε λεπτομέρεια που διαρρέει στο διαδίκτυο.\nΑυτή τη φορά γίνεται λόγος για την πιθανή δυνατότητα ενσωμάτωσης του Touch ID από την Apple στο εσωτερικό του κουμπιού τροφοδοσίας.\nΠρόσφατο tweet από το SlashLeaks έρχεται να διαψευσθεί όλες τις προηγούμενες φήμες που ήθελαν ο αισθητήρας δακτυλικών αποτυπωμάτων να είναι ενσωματωμένος στην οθόνη ή στο πίσω μέρος του τηλεφώνου. Απ’ ότι φαίνεται το Touch ID θα είναι ενσωματωμένο στο power/lock button.\nΦυσικά, αυτή την εναλλακτική την έχει δοκιμάσει αρχικά η Sony με το Xperia XZ Premium οπότε είναι μια εφικτή λύση. Για να είμαστε όμως ειλικρινείς, είναι αρκετά δύσκολο για την Apple να ακολουθήσει την συγκεκριμένη προσέγγιση όταν το iPhone αποτελεί μια τόσο λεπτή συσκευή. Μπορείτε εσείς να φανταστείτε το Touch ID στο πλάι;\nΜε άλλα λόγια, αν η Apple σκοπεύει να ενσωματώσει το Touch ID στο power/lock button θα πρέπει να κάνει πιο παχύ το νέο της smartphone. Κάτι που φυσικά είναι αρκετά δύσκολο να υλοποιηθεί.\nΑς μην ξεχνάμε και το ενδεχόμενο η εταιρεία να εγκαταλείψει τελείως την ιδέα του Touch ID πηγαίνοντας σε ένα 3D σύστημα αναγνώρισης προσώπου με ενσωματωμένες κάμερες στην κορυφή της οθόνης.\nΕπίσης, η ίδια αναφορά επισημαίνει ότι το νέο iPhone τελικά θα ονομάζεται iPhone Plus και όχι iPhone 8. Αλλά και πάλι, αμφιβάλλουμε αν κάτι τέτοιο θα ισχύσει καθώς τον Σεπτέμβριο θα κυκλοφορήσει και το iPhone 7s Plus αρά μια τέτοια ονομασία το μόνο που θα προσφέρει είναι σύγχυση στην αγορά. Στο τραπέζι έχει πέσει και η ονομασία “iPhone X”.\nΣε άλλα νέα, το νέο iPhone θα διαθέτει το χρώμα του αρχικού μοντέλου, γεγονός πιο αληθοφανές δεδομένου ότι η Apple γιορτάζει τα 10 χρόνια της συσκευής. Θα προσφέρονται επιπλέον άλλες τέσσερις διαφορετικές αποχρώσεις: λευκό, μαύρο, μια που καθρεφτίζει και τέλος μια που θα μοιάζει αρκετά με εκείνη του iPhone 2G.\niPhone 8: Τελικά το Touch ID θα βρίσκεται στο power/lock button; was last modified: July 11, 2017, 1:03 pm by SecNews\nUpdated on 11/07/2017 13:03 by SecNews


23-06-2020 | 16:50μμ\nΑπίστευτες γελοιότητες χρησιμοποίησε χθες ο υπουργός Επικρατείας Γιώργος Γεραπετρίτης, αναφερόμενος στα ΜΜΕ και τα ποσά που έλαβαν για την καμπάνια σχετικά με την πανδημία, επιχειρώντας να δικαιολογήσει τα αδικαιολόγητα! Ούτε λίγο ούτε πολύ, ο κ. Γεραπετρίτης ανέφερε πως η ελληνική κυβέρνηση δεν θέλησε να αναλάβει η ίδια τον καταμερισμό αυτών των χρημάτων για την προβολή των μηνυμάτων.\n«Για τον λόγο αυτόν ανέθεσε σε έναν ανεξάρτητο οίκο να φτιάξει τον κατάλογο και τα ποσά που θα έπρεπε να δοθούν στα μέσα. Ανάλογα με συγκεκριμένες ιδιαιτερότητες, υπάρχει ένας συγκεκριμένος αντικειμενικός αλγόριθμος. Υπάρχουν ειδικοί που αξιολογούν -βάσει κριτηρίων- πού πρέπει να δοθούν τα χρήματα αυτά. Εμείς δεν παρεκκλίναμε» τόνισε, προκαλώντας τον κοινό νου. Στο ερώτημα πότε θα δοθεί στη δημοσιότητα η λίστα με τα ποσά που πήραν τα ΜΜΕ, ο υπουργός Επικρατείας απάντησε.\n«Αυτήν τη στιγμή βρισκόμαστε στο στάδιο στο οποίο το υπουργείο Οικονομικών θα πρέπει να πραγματοποιήσει όλες τις πληρωμές. Ο έλεγχος αυτός παίρνει έναν χρόνο, όταν ολοκληρωθεί θα υπάρξει σχετική διάχυση της πληροφορίας, δεν πρόκειται να υπάρξει καμία αλλοίωση».\nΠαράλληλα, μίλησε για «ένα σχετικώς σύντομο χρόνο, δεν μπορεί να δίνεται τμηματικά» και ο χρόνος δημοσιοποίησής της είναι «κάτι που αφορά το υπουργείο Οικονομικών, θα πρέπει να υπάρξει όσο το δυνατόν ταχύτερη διεκπεραίωση της υπόθεσης για να μην επικρέμεται πάνω στην πολιτική σκηνή».\nΟσον αφορά τις ποινικές ευθύνες για τις οποίες κάνει λόγο ο ΣΥΡΙΖΑ, ο κ. Γεραπετρίτης απάντησε: «Αυτού του τύπου οι απειλές δεν προσιδιάζουν στη δημοκρατία και τουλάχιστον δεν ταιριάζουν σε ένα σοβαρό κόμμα αξιωματικής αντιπολίτευσης. Το να εκτοξεύονται απειλές κατά της νομιμοποιημένης κυβέρνησης, ανατρέχει σε καθεστώτα που καθόλου δεν ταιριάζουν με τη δημοκρατία. Καλό είναι να μην είμαστε αμετροεπείς».


καλοκαίρι: διαβάζουμε αστυνομικές περιπέτειες με τους «Αναγνώστες σε κίνηση» - bookbook.gr | e-περιοδικό για το παιδικό βιβλίο και την ανάγνωση\nΟι φίλοι του Bookbook.gr είναι «Αναγνώστες σε Κίνηση». Αυτό το καλοκαίρι σκεφτήκαμε να μετρήσουμε τις μέρες με αναγνώσεις. Έτσι, χωρίς πρόγραμμα, όπως ταιριάζει στις διακοπές, στα μέρη που βρισκόμαστε, σας προσκαλούμε να έρθετε ένα βραδάκι στην παραλία ή στο δάσος ή στο ποτάμι. Στρώνουμε μια κουβέρτα. Στη μέση αστυνομικές ιστορίες, διαλέγουμε μία κι η ανάγνωση αρχίζει. Είναι ο τρόπος που μας αρέσει να ερχόμαστε σε επαφή με τα παιδιά: διαβάζοντας.\n«Οι διαβαστές», μας είπε κάποτε ένα παιδί... Μια μεγάλη παρέα, κι η ανάγνωση γίνεται μέρος της εξερεύνησης, της βουτιάς στη δροσερή θάλασσα, της απόλαυσης μιας πεζοπορίας.\nΜπορεί να συναντηθούμε στα μέρη σας. Θα σας περιμένουμε!\n12 Ιουλίου 2013, Μηλίνα, Πήλιο\nΠαρασκευή! Οι αφίσες είχαν ήδη είχαν κάνει τη δουλειά τους. Κατεβήκαμε με τον Αναστάση στην παραλία να στήσουμε τα κεράκια μας ,τα καπελάκια μας τα κεράσματα μας και να περιμένουμε τους φίλους που ήθελαν να ζήσουν μια βραδιά μυστηρίου!\nΣτις 8.10 μόλις ήρθαν οι πρώτοι επισκέπτες ήρθαν και οι πρώτες σταγόνες! Το μπουρίνι ερχόταν κι αυτό γοργά. Κι έπρεπε να βρεθεί λύση γιατί οι μικροί Κλούζ έρχόντουσαν ένας ένας με τα ποδήλατά τους απτόητοι και κάποιοι κρυφά από την μαμά τους!\nΧάρη στην γρήγορη κινητοποίηση μας και στην ευγενική χορηγία του κυρίου Θανάση (Εν Πλώ) εγκατασταθήκαμε στο ατμόσφαιρικό πέτρινο μπάρ.\nΜε το χαμηλό φωτισμό,τη βροχή να μαίνεται έξω και τον αέρα να μας αναστάτώνει συμβάλλοντας στην ατμόσφαιρα μυστηρίου, αρχίσαμε να μασάμε τις τσιχλες μας και να ακολουθούμε τον Κλούζ και τον Φίδι, για μία ώρα απερίσπαστοι!\nΔιαβάσαμε το βιβλίο του Γίργκεν Μπανσέρους, Μια υπόθεση για τον ντετέκτιβ Κλουζ: Η συνωμοσία της τσίχλας, που κυκλοφορεί από τις εκδόσεις Μεταίχμιο και τα παιδιά πήραν δώρο από ένα καπέλο Κλουζ, ως μυημένοι πλέον ντετέκτιβ!\n3-14 Ιουλίου 2013, Χάνια, Πήλιο\nΟι αναγνώστες σε κίνηση διαβάσαμε τις τελευταίες 12 μέρες ιστορίες μυστηρίου στα παιδιά που συμμετείχαν στο πολιτιστικό δωδεκαήμερο του «ΣΟΥΣΑΜΙ ΑΝΟΙΞΕ», στα Χάνια Πηλίου στο καταφύγιο του φυσιολατρικού συλλόγου «ΠΑΝ».\nΤα βράδια, πριν κοιμηθούμε, με τα παιδιά στις κουκέτες τους, κλείναμε τα φώτα και με ένα φακό άρχιζε η ανάγνωση. Μυστήριο κάλυπτε τις υποθέσεις! Πολλοί, κουρασμένοι, κοιμόντουσαν πριν τελειώσει η ιστορία. Κάποιοι αγωνιούσαν περισσότερο και έπαιρναν τα βιβλία για διάβασουν τη συνέχεια άλλες ώρες.\nΔιαβάσαμε τα βιβλία: Ο Άλφρεντ Χίτσκοκ και οι τρεις ντετέκτιβ στο μυστήριο του κρανίου που μιλούσε και Ο Άλφρεντ Χίτσκοκ και οι τρεις ντετέκτιβ στο μυστήριο του ρολογιού που ούρλιαζε του Ρόμπερτ Άρθουρ από τις εκδόσεις Ψυχογιός, καθώς και βιβλία του Γίργκεν Μπάνσερους από τη σειρά, Μια υπόθεση για τον ντετέκτιβ Κλουζ.\nΈβρισκες παιδιά σε διάφορα μέρη του καταφυγίου να διαβάζουν και να φοράνε κίτρινα καπέλα Κλουζ...\nΤο ευχαριστήθηκαμε όλοι !!!!\n20 Ιουλίου 2013, Άγιοι Σαράντα, Πήλιο\nΚαταπράσινο βουνό, πεντακάθαρη θάλασσα του Αιγαίου με ένα φεγγάρι ολόγιομο στο ψιλό χαλικάκι της παραλίας στρώσαμε το πανί μας, ανάψαμε τη λάμπα θυέλλης και αρχίσαμε την ανάγνωση.\nΔιαβάσαμε το βιβλίο του Γίργκεν Μπανσέρους, Μια υπόθεση για τον ντετέκτιβ Κλουζ: Η παγίδα της μοτσαρέλας, που κυκλοφορεί από τις εκδόσεις Μεταίχμιο.\nΤα παιδιά στην αρχή διστακτικά κάθησαν γύρω από το φως της λάμπας αλλά σιγά σιγά καθώς η υπόθεση του Ντεντέκτιβ Κλουζ τα ρουφούσε στην «παγίδα της μοτσαρέλας» έφτασαν να είναι χωμένα μέσα στο βιβλίο.\nΤην επόμενη νύχτα ήρθαν και με άλλους φίλους να ακούσουν για «την εκδίκηση της σοκολάτας». Δυστυχώς μια καταιγίδα μας χάλασε τα σχέδια αλλά τίποτα δε τρομάζει τους αναγνώστες σε κίνηση!\nΠεριμένετε νέα μας!!!\n29 Ιουλίου 2013, Κόνιτσα, Ήπειρος\nΜε τη δύση του ήλιου κατηφορίσαμε το μονοπάτι που οδηγεί στην όχθη του Αώου ποταμού.\nΚάτω από το μονότοξο πέτρινο γεφύρι της Κόνιτσας, ακολουθήσαμε τα ίχνη του Ντεντέκτιβ Κλουζ, λύσαμε ακόμα ένα μυστήριο με το φως του φεγγαριού.\n1 Αυγούστου 2013, Δοτσικό, Γρεβενά\nΗ Πίνδος μας καλοδέχτηκε όπως πάντα με δροσιά.\nΑφού οι αφίσες κάνανε για άλλη μια φορά την δουλειά τους και το μυστήριο άρχισε να διαδίδεται από τα πιτσιρίκια στο χωριό, στις 8μμ ανέβηκαν στο σημείο του ραντεβού πάνω άπο την Βρύση του Σιόποτου.\nΤο φως άρχισε να πέφτει, ιστορίες μυστηρίου έδιναν κι έπαιρναν...\nΔιαβάσαμε το βιβλίο του Γίργκεν Μπανσέρους, Μια υπόθεση για τον ντετέκτιβ Κλουζ: Η αφρικάνικη μάσκα, που κυκλοφορεί από τις εκδόσεις Μεταίχμιο.\nΑνάψαμε τα φαναράκια μας και οι μεγαλύτεροι, ως Κλούζ, κάνανε εικασίες για το ποιος είναι ο μυστηριώδης επισκέπτης του παγωτατζίδικου.\nΑφού τελειώσαμε, φάγαμε τις «χορηγίες» (μπισκότα, πατατάκια, σάντουιτς) και ανανέωσαμε το ραντεβού μας.\nΒράδυ πια, τα παιδιά άρχισαν να κατηφορίζουν με τους φακούς αναμένους.\nΤην άλλη μέρα εμφανίστηκαν πολλοί Κλουζ με το ανάλογο καπέλο.\nΗταν μια καταπληκτική βραδιά και οι φίλοι μας ξετρελάθηκαν.\nΠολλά φιλιά από όλο το Δοτσικό!!\n6 Αυγούστου 2013, Λίμνη, Εύβοια\nΜε τη δύση του ήλιου, μετά το τέλος της προπόνησης του Ναυτικού ομίλου,μαζευτήκαμε στη βρύση, δίπλα στη θάλασσα. Καθώς οι ψαρόβαρκες γύριζαν στο λιμάνι, «βοηθήσαμε» τον ντετέκτιβ Κλουζ να διαλευκάνει ένα ακόμη μυστήριο.\nΔιαβάσαμε το βιβλίο του Γίργκεν Μπανσέρους, Μια υπόθεση για τον ντετέκτιβ Κλουζ: Η συνωμοσία της τσίχλας, που κυκλοφορεί από τις εκδόσεις Μεταίχμιο.\nΑνανεώσαμε το ραντεβού μας για την επόμενη μέρα: Τώρα που πήραμε φόρα, φέρτε μας υποθέσεις να λύσουμε!\nΟι συναντήσεις συνεχίστηκαν για τις επόμενες δύο μέρες! Τα παιδιά ήρθαν φορώντας τα καπέλα τους.\nΔιαβάσαμε ακόμη την «Αφρικάνικη μάσκα» και τη «Μονομαχία των Ντετέκτιβ» από τη σειρά βιβλίων του Ντετέκτιβ Κλουζ.


Μέσα Μαζικής Μεταφοράς Αθηνών: Σαβ/κο 15 & 16 Ιουνίου 2013: Κλειστός ο σταθμός ΑΓ.ΔΗΜΗΤΡΙΟΣ και αντικατάσταση με λεωφορεία\nΣαβ/κο 15 & 16 Ιουνίου 2013: Κλειστός ο σταθμός ΑΓ.ΔΗΜΗΤΡΙΟΣ και αντικατάσταση με λεωφορεία\nστις 4:46 μ.μ. Αναρτήθηκε από Μέσα Μαζικής Μεταφοράς Αθηνών 2 σχόλια\n29 Ιουνίου 2013 - 6:18 μ.μ.\nΤι εργασίες γίνανε εκεί? Γνωρίζει κάποιος?\n29 Ιουνίου 2013 - 9:12 μ.μ.\nΕνοποίηση της σήραγγας και της τροχιάς για την επέκταση στο Ελληνικό.


ΟΡΓΙΣΜΕΝΟΙ orgismenoi.blogspot.com: Νταντά μέθυσε και έκανε σεξ με 14χρονο\nΑπίστευτο περιστατικό έλαβε χώρα Κονέκτικατ των ΗΠΑ όταν μια 20χρονη μέθυσε έναν 14χρονο και έκανε σεξ μαζί του.\nΌλα ξεκίνησαν όταν οι γονείς κάλεσαν την 20χρονη στο σπίτι προκειμένου να φροντίσει τον γιο τους, καθώς αυτοί ήθελαν να βγουν. Η νεαρή κοπέλα πήγε στο σπίτι και αφού η ίδια κατανάλωσε μεγάλη ποσότητα αλκοόλ, μέθυσε τον ανήλικο και έκανε σεξ μαζί του.\nΌταν οι γονείς έφτασαν στο σπίτι έπιασαν στο κρεβάτι τον γιό τους με τη νταντά. Άμεσα έκαναν μήνυση όχι μόνο για βιασμό, αλλά και για το γεγονός ότι τον μέθυσε.\nΗ νεαρή επιστρέφοντας σπίτι της για να ξεκουραστεί από τα ιδιαίτερα που παρέδιδε στο νεαρό αγόρι συνελήφθη από την αστυνομία.\nΕτικέτες Νταντά μέθυσε και έκανε σεξ με 14χρονο


Ακρίβεια: Στο 10,7% εκτινάχθηκε ο πληθωρισμός τον Μάιο - Στο 8,1% στην Ευρωζώνη | Ημερησία\nΑκρίβεια: Στο 10,7% εκτινάχθηκε ο πληθωρισμός τον Μάιο - Στο 8,1% στην Ευρωζώνη\nΤα στοιχεία αυτά ανακοίνωσε η Eurostat με βάση τον εναρμονισμένο δείκτη τιμών καταναλωτή, ενώ ο εθνικός δείκτης τιμών καταναλωτή, ο οποίος καταρτίζεται από την ΕΛΣΤΑΤ, θα ανακοινωθεί στις 9 Ιουνίου\nΟΙΚΟΝΟΜΙΑ 31.05.22 12:00\nΣτο 10,7% εκτινάχθηκε ο πληθωρισμός στην Ελλάδα τον Μάιο σε ετήσια βάση από 9,1% τον Απρίλιο, σύμφωνα με τα προσωρινά στοιχεία που ανακοίνωσε η Eurostat, ενώ στην Ευρωζώνη αυξήθηκε στο 8,1% που αποτελεί νέο επίπεδο - ρεκόρ από 7,4%, αντίστοιχα.\nΣυνεχίστηκε, συνεπώς, και τον Μάιο η τάση μεγαλύτερης αύξησης των τιμών στην Ελλάδα σε σχέση με την Ευρωζώνη, η οποία καταγράφεται σταθερά τους τελευταίους μήνες. Οι τιμές σε μηνιαία βάση - σε σύγκριση με τον Απρίλιο - αυξήθηκαν 1,2%.\nΔιευρύνονται οι διαφορές στην Ευρωζώνη\nΟι διαφορές στα επίπεδα του πληθωρισμού μεταξύ των 19 χωρών της Ευρωζώνης διευρύνονται επίσης, με τα πρωτεία να έχουν σταθερά οι χώρες της Βαλτικής. Στην Εσθονία σκαρφάλωσε στο 201,%, στη Λιθουανία στο 18,5% και στη Λετονία στο 16,4%. Τον χαμηλότερο πληθωρισμό είχαν η Μάλτα (5,6%) και η Γαλλία (5,8%), ενώ η Ολλανδία είναι η μόνη χώρα στην οποία υποχώρησε ο πληθωρισμός και διαμορφώθηκε στο 10,2% από 11,2% τον Απρίλιο.\nΟι αυξήσεις στην ενέργεια και τα τρόφιμα\nΑνησυχητική είναι και η περαιτέρω αύξηση του λεγόμενου δομικού πληθωρισμού στην Ευρωζώνη - που δεν περιλαμβάνει τις τιμές της ενέργειας,των τροφίμων, του καπνού και του αλκοόλ - ο οποίος αυξήθηκε στο 3,8% από 3,5% τον Απρίλιο. Ενας αντίστοιχος δείκτης, που δεν περιλαμβάνει τις τιμές της ενέργειας και των νωπών τροφίμων - αυξήθηκε στο 4,4% από 3,9%.\nΤον τόνο έδωσαν ξανά οι τιμές της ενέργειας, οι οποίες αυξήθηκαν 39,2% από 37,5% τον Απρίλιο, ενώ οι τιμές των τροφίμων, του καπνού και του αλκοόλ αυξήθηκαν 7% από 5,4%.\nΟι τιμές των μη ενεργειακών βιομηχανικών προϊόντων αυξήθηκαν 3,8% έναντι 3,4% και των υπηρεσιών 3,5% από 3,3%, αντίστοιχα.\nΠιέσεις στην ΕΚΤ για μεγαλύτερες αυξήσεις επιτοκίων\nΗ σημαντική αύξηση του πληθωρισμού δημιουργεί νέα δεδομένα και για την Ευρωπαϊκή Κεντρική Τράπεζα, η οποία συνεδριάζει την επόμενη εβδομάδα για τη νομισματική πολιτική της. Στελέχη της ΕΚΤ έχουν ταχθεί υπέρ μίας μεγαλύτερης αύξησης τον Ιούλιο των επιτοκίων της και συγκεκριμένα κατά μισή ποσοστιαία μονάδα, αν συνεχιζόταν η αύξηση του πληθωρισμού.


Τυφλά Ψάρια * Δημήτρης Σίμος - The Book Fairy\nΤο καλοκαίρι του 2018, η φίλη Ιωάννα μου έκανε δώρο πολλά πολλά πολλά βιβλία. Τα οποία βιβλία ήταν και με προσωπική αφιέρωση από τους συγγραφείς. Προσωπική αφιέρωση για μένα. Δεν είχα και πολλά τέτοια. Το Δημήτρη Σίμο λοιπόν, τον γνώρισα μέσω της Ιωάννας. Διάβασα το πρώτο του βιβλίο Τα Βατραχια από τις εκδόσεις BELL και κόλλησα. Γιατί για να μπεις στο κλίμα της γραφής του Δημήτρη πρέπει να τα διαβάσεις τα βιβλία της σειράς “Σκοτεινά Νερά” από την αρχή . Και δεν υπάρχει περίπτωση να μην κολλήσεις… Πριν λίγες ημέρες τέλειωσα το δεύτερο βιβλίο του Δημήτρη τα Τυφλά Ψάρια και δεν μπορώ να συνέλθω λέμε…..\nΟ υπόκοσμος βγαίνει από το σκοτάδι αναζητώντας μια θέση στο φως με ανταμοιβή το χρήμα. Μυστικά αίματος μέσα στην οικογένεια. Αδελφικοί δεσμοί που καμουφλάρονται. Το φως μπορεί να δώσει τη λύση. Τα ψάρια πρέπει να τυφλωθούν, να χάσουν το πλεονέκτημα του καμουφλάζ. Μια παράνομη ερωτική σχέση οδηγεί στην καταστροφή. Η προσπάθεια αναρρίχησης στα ανώτερα κοινωνικά στρώματα θα αποτελέσει την αρχή για το παιχνίδι. Ένα παιχνίδι χωρίς νικητή.\nΤο δεύτερο βιβλίο με τον αγαπημένο μου αστυνόμο Καπετάνο υπερέβει κάθε προσδοκία μου. Πολύ πιο δυνατό, ανατρεπτικό, καθηλωτικό μα πάνω από όλα σπαζοκεφαλίστικο. Η όλη υπόθεση είναι περίπλοκη και ο Καπετάνος με τους συνεργάτες του βρίσκουν στο τέλος τον δολοφόνο ή μήπως να πω δολοφόνους. Η σχέση του με την κόρη του, την πρώην γυναίκα και τους φίλους του τον κάνουν ακόμα πιο αγαπητό στα μάτια μου. Είναι πιο ανθρώπινος και πιο κοντά στην εικόνα που έχω εγώ για αστυνομικό του εγκληματολογικού. Δεν μπορώ να πω πολλά γιατί και η παραμικρή λεπτομέρεια θα σε βάλει σε σκέψεις καθώς το διαβάζεις και δεν το θέλω αυτό. Δεν θέλω να χάσεις την μαγεία του βιβλίου.\nΜπορώ να πω όμως ότι είναι από τα βιβλία που δεν μπορείς εύκολα να διαβάσεις αν δεν είσαι 100% εκεί σαν ζωντανός θεατής της υπόθεσης. Είναι από τα βιβλία που δεν μπορείς εύκολα να αφήσεις στην άκρη, χωρίς τουλάχιστον να διαβάσεις ολόκληρο το κεφάλαιο. Είναι από αυτά που βγάζεις ήχους θαυμασμού και αγωνίας χωρίς να σε νοιάζει που είσαι σε ένα γεμάτο λεωφορείο και ο κόσμος σε κοιτάει. Είναι από αυτά τα βιβλία που ο συγγραφέας το κάνει επίτηδες όλο αυτό και γουστάρει που το καταφέρνει.\nΗ γραφή του Δημήτρη είναι μοναδική. Πρέπει οπωσδήποτε να δώσεις χρόνο στο μυαλό σου να μπει στον δικό του τρόπο σκέψης. Είναι τα πρώτα κεφάλαια σε κάθε βιβλίο και μετά είναι όλα εκπληκτικά. Δεν υπάρχει περίπτωση να μάθεις τον τρόπο σκέψης του και αυτό είναι το καλύτερο κομμάτι. Εκεί που νιώθεις πως ξέρεις ποιος είναι ο δολοφόνος ή νομίζεις πως ξέρεις την συνέχεια, σου πετάει την ανατροπή και προσπαθείς να μαζέψεις το σαγόνι σου από τα πατώματα. Είναι από αυτά που βάζεις το μυαλουδάκι σου να δουλέψει και αυτό δεν κάνει ποτέ κακό. Ε;\nΤο πιο θετικό κομμάτι από όλα και χαίρομαι που το λέω, είναι πως βλέπεις τον Δημήτρη να εξελίσσεται συγγραφικά και σου δίνει την αίσθηση που η επόμενη φορά θα είναι ακόμα πιο εκπληκτική από την προηγούμενη. Πιστεύω ακράδαντα πως το 3ο βιβλίο της σειράς “Σκοτεινά Νερά”, που θα εκδοθεί τον Ιούνιο θα μας τρελάνει. Ελπίζω και εύχομαι μόνο να μην τον τρομοκρατήσουμε και μας αφήσει χωρίς τον Καπετάνο. Δεν νομίζω να το αντέξω…\n5 ολόκληρα και ολόχρυσα αστέρια για τον συγγραφέα μας Δημήτρη Σίμο και κατ΄επέκταση στα βιβλία του. Διαβάστε την κριτική μου για Τα Βατράχια και θα καταλάβεις τι εννοώ. Τα Βατράχια και τα Τυφλά Ψάρια πρέπει να μπει στην λίστα σου, αν δεν είναι ήδη.\n← Μια μέρα τον Δεκέμβρη * Josie Silver.\nΜια μέρα τον Δεκέμβρη * Josie Silver.\nΤο βιβλίο για το hygge * Meik Wiking →\nΤο βιβλίο για το hygge * Meik Wiking


WEBER COMPACT Kettle 57CM Ψησταριά Κάρβουνου\nΕυρετήριο Κατασκευαστών: WEBER\nΚωδικός Προϊόντος: 0040788\nΨησταριά Weber Compact Kettle με ειδικού τύπου σχεδιασμένες λαβές είναι κατασκευασμένες από ανθεκτικό στις καιρικές συνθήκες θερμοπλαστικό υλικό, έτσι ώστε να σου προσφέρει μακροχρόνιες αξιόπιστες υπηρεσίες.\nΔιάσταση Σχάρας: 57 cm\nΘερμόμετρο στο Καπάκι: Δεν διαθέτει\nΚαπάκι Εξαερισμού: Διαθέτει\nΚαλαθάκι για Κάρβουνα: Διαθέτει\nΗ ψησταριά κάρβουνου Weber Compact Kettle 57cm συνδυάζει ποιότητα και τέλειο ψήσιμο σε ένα μπάρμπεκιου. Ψήσε κρέας λαχανικά και ότι άλλο θέλεις με αυτή την αξιόπιστη ψησταριά. Διαθέτει κάδο περισυλλογής για να διατηρείς το χώρο που ψήνεις καθαρό και λαβή, ανθεκτική στην θερμότητα για να ελέγχεις καλύτερα το ψήσιμο.\nΚατασκευασμένη από την καλύτερη ποιότητα σιδήρου.\nΧρησιμοποιείται ειδικά επεξεργασμένο σίδηρο με χαμηλή περιεκτικότητα σε κάρμπoν.\nΤο λιγότερο κάρμπον εξασφαλίζει το βέλτιστο «πάντρεμα» μεταξύ σιδήρου και σμάλτου μέσω ηλεκτροστατικής βαφής, ψημένο σε θερμοκρασίες άνω των 800 °C.\nEξαερισμοί για βέλτιστη κυκλοφορία του αέρα\nΠιάτο περισυλλογής για στάχτες\nΛαβή θερμικής «ασπίδας» στο καπάκι.\nΠροστασία της λαβής από εκπομπή θερμότητας.\nΜεγάλη επιφάνεια ώστε να αποφεύγεται η επαφή με ζεστές επιφάνειες.\nΈξτρα μακριά λαβή μπάρας.\nTUV/GS πιστοποίηση για τις ψησταριές Weber.\nΟι ψησταριές κάρβουνου Weber ανταποκρίνονται στους κανόνες Norm EN 1860-1.\nΕπιπροσθέτως, οι ψησταριές κάρβουνου Weber έχουν ελεγχτεί και πιστοποιηθεί από την TUV.\nΆμεσο & Έμμεσο μαγείρεμα με κάρβουνα\nΜε το άμεσο μαγείρεμα, το φαγητό τοποθετείται απευθείας πάνω από τα κάρβουνα. Πάντα να ψήνεις με το καπάκι κλειστό και να γυρίζεις το φαγητό μόνο μία φορά κατά τη διάρκεια του μαγειρέματος. Μαγειρεύοντας με το καπάκι κλειστό, αποφεύγεις να πετάγονται σπίθες και παρέχεις ομοιόμορφο καταμερισμό της φωτιάς για την προστασία των φυσικών γεύσεων όλων των τύπων φαγητού. Χρησιμοποίησε το άμεσο μαγείρεμα για λουκάνικα, μπριζόλες, σουβλάκια, λαχανικά, φιλέτα ψαριών και άλλα φαγητά τα οποία χρειάζονται λιγότερο από 25 λεπτά μαγειρέματος.Στο έμμεσο μαγείρεμα τα κάρβουνα τοποθετούνται και από τις δύο πλευρές του μπάρμπεκιου. Με το καπάκι κλειστό, η ζέστη αναδύεται και αντανακλάται ομοιόμορφα παντού γύρω από το φαγητό, (είναι η ίδια τακτική με έναν φούρνο θερμού αέρα). Το μπάρμπεκιου Weber κάνει την δουλειά και εσύ απολαμβάνεις το φαγητό. Χρησιμοποίησε την έμμεση μέθοδο μαγειρέματος για κρεατικά, όπως ζαμπόν, ψητά, μπριζόλες, κοτόπουλα, γαλοπούλες, ολόκληρα ψάρια, ακόμη και κέικ και ψωμιά.\nΚλείσε το καπάκι...\nΓια 4 σημαντικούς λόγους, το καπάκι πρέπει να είναι κλειστό όσο το δυνατόν περισσότερο.\nΔιατηρεί τις σχάρες αρκετά ζεστές ώστε να ψήνουν το φαγητό.\nΕπιταχύνει το χρόνο μαγειρέματος και εμποδίζει την τροφή από το να στεγνώσει.\nΠαγιδεύει τον καπνό που αναπτύσσεται όταν εξατμίζονται το λίπος και οι χυμοί.\nΕμποδίζει τις εξάρσεις της φωτιάς , περιορίζοντας το οξυγόνο.\nΨήνεις με Weber; Έχεις κλείσει το καπάκι;;\nΩς οπαδός της Weber θα γνωρίζεις πολύ καλά ότι κατά τη διάρκεια του ψησίματος το καπάκι της ψησταριάς παραμένει κλειστό! Με αυτό τον τρόπο η θερμοκρασία «εγκλωβίζεται» στο εσωτερικό της ψησταριάς και το φαγητό σου μαγειρεύεται πολύ νόστιμα. Όμως έχοντας κλειστό το καπάκι δεν μπορείς να δεις τι γίνεται μέσα! Για να ικανοποιήσουμε λοιπόν την περιέργειά μας και για να αποφύγουμε αυτό το πρόβλημα υπάρχουν πολλά εργαλεία που μας βοηθούν να ξέρουμε τι συμβαίνει μέσα, χωρίς να χρειαστεί να ανοίξουμε το καπάκι. Χρησιμοποιούμε για παράδειγμα χρονόμετρα ή θερμόμετρα που μας δείχνουν την θερμοκρασία του φαγητού. Το πιο απλό και εύκολο όμως εργαλείο για να καταλάβουμε αν το φαγητό μας είναι έτοιμο είναι το χρώμα του καπνού.\nΟ άσπρος καπνός είναι ένδειξη ότι το φαγητό μας ψήνεται σωστά. Σε αυτή την περίπτωση απλά χαλάρωσε και άσε το μπάρμπεκιου να κάνει τη δουλειά του. Ο μαύρος καπνός είναι ένδειξη ότι το φαγητό μας πρέπει να αφαιρεθεί από την σχάρα. Αυτό μπορεί επίσης να είναι και μια ένδειξη ότι υπάρχουν εξάρσεις της φωτιάς. Σε αυτή την περίπτωση μην ανησυχείς, απλά άνοιξε το καπάκι και μετακίνησε το φαγητό σε μια έμμεση περιοχή πάνω στη σχάρα. Στη συνέχεια χαμήλωσε την φωτιά κλείνοντας τους αεραγωγούς (σε συσκευή κάρβουνου) ή μείωσε την ένταση της φωτιάς γυρνώντας τον διακόπτη (σε συσκευή αερίου). Τόσο απλά!\nΛοιπά χαρακτηριστικά 94 x 57 x 53\nΕγγύηση Προμηθευτή (σε έτη) 5\nΙστοσελίδα Κατασκευαστή http://www.weberstephen.gr\nΚωδικός : 0040788\nΚωδικός : 1002204\nWeber Original Kettle E-4710 Black 47cm Ψησταριά Κάρβουνου\nΚωδικός : 1002205\nWeber Master Touch Premium E-5750 Ψησταριά Κάρβουνου BLACK\nΚωδικός : 1002206\nWeber Master Touch GBS 57cm Smoke Grey Ψησταριά Kάρβουνου\nΚωδικός : 1002207\nWeber Q1400 Ηλεκτρική Ψησταριά Dark Grey\nΚωδικός : 1002209\nWEBER Floor Protection Mat 17897 Χαλάκι προστασίας δαπέδου\nΚωδικός : 1002210\nWeber Weber Ξύλινη Βούρτσα 30 cm Με Τρίχες Από Ατσάλι\nΚωδικός : 1002211\nWeber 6494 Βούρτσα Στρογγυλή Συρμάτινη 30 cm\nΚωδικός : 1002212\nWeber Instant-Read 6750 0°C εως 230°C Θερμόμετρο Κρέατος\nΚωδικός : 1002213\nWeber BBQ γάντια με σιλικόνη Small/Medium 6669 Black\nΚωδικός : 1002214\nWeber Μαύρη Ποδιά Με Κόκκινη Ψησταριά 6474\nΚωδικός : 1002215\nWeber Ανοξείδωτο Σετ με Πλαστική Λαβή 6645 (Σπάτουλα-Λαβίδα) Σετ 2 Τεμ.\nΚωδικός : 1002217\nWeber Gourmet Poultry Roaster για το ψήσιμο πουλερικώ 8838 Ανοξείδωτο\nΚωδικός : 1002218\nWeber 17945 Κύβοι προσανάμματος Άοσμοι 22 Τεμάχια\nΚωδικός : 0040764\nBOSCH WAN20107GR 7kg 1000rpm A+++ Πλυντήριο ρούχων\nΚωδικός : 0043066\nBEKO RDSA 240K30WN Α+ 146Χ55 Δίπορτο Ψυγείο White\nΚωδικός : 0041149\nBEKO WUE 6512 XWW 6kg, A+++, 1000 rpm Πλυντήριο ρούχων\nΚωδικός : 0043328\nPHILIPS PSG7028/30 Σύστημα Σιδερώματος Bordeaux/Pink\nΚωδικός : 0025954\nHoover Xarion XP81 XP15011 Ηλεκτρική Σκούπα\nΚωδικός : 0017891\nHoover Telios Plus TE70 TE75011 AAAA Πέλμα Για Παρκέ Και Κατοικίδια Ηλεκτρική Σκούπα\nΚωδικός : 0024360\nCANDY CST G370D-S 7Kg A+++ / 1000Rpm Πλυντήριο Ρούχων Άνω Φόρτωσης\nΚωδικός : 0040004\nKenwood KHC29.J0WH Prospero+ Κουζινομηχανή 1000W White\nΚωδικός : 0042283\nDELONGHI EC260.BK Μηχανή Espresso Black/Inox\nΚωδικός : 0041432\nDELONGHI EC235.BK Μηχανή Espresso Black\nΚωδικός : 0040681\nDELONGHI KG210 Μύλος καφέ, μπαχαρικών 170W Black\nAEG HK 624000 XB Εστίες\nAEG VX82-1-OKO Ηλεκτρική Σκούπα Black\nAIR-COOLER UNITED UAC693 3 ΣΕ 1\nANTENNA SV 9305 ONE FOR ALL Κεραία\nANTENNA SV 9335 ONE FOR ALL Κεραία\nANTENNA SV 9465 ONE FOR ALL Κεραία\nARIETE 0618/05 FRU MILKSHAKER Συσκευές παρασκευής smoothies\nARIETE 1389/14 VINTAGE Μηχανές Espresso White/Green\nARIETE 1389/15 Μηχανές Espresso Blue\nARIETE 155/05 TOASTER VINTAGE Φρυγανιέρες Blue\nARIETE 2877/03 KETTLE VINTAGE Βραστήρες Beige\nARIETE 2877/05 KETTLE VINTAGE Βραστήρας Blue\nB&D ΣΕΤ 36 ΕΞΑΡΤ/ΤΩΝ ΤΡΥΠ-ΜΥΤΕΣ STA7\nBABYLISS 5250E TRAVEL (214132) Σεσουάρ μαλλιών Ταξιδίου 1200W\nBABYLISS C440E Συσκευές για μπούκλες\nBABYLISS D322WE 2100WE Εxpert Plus Σεσουάρ μαλλιών White\nBABYLISS PRO 6604WE Σεσουάρ μαλλιών White\nBABYLISS ST387E Ionic Wet N Dry Ισιωτικό μαλλιών\nBATTERY CHARGER HQ-DIGICHAR 110 UNIVERSAL


161 νεκροί και 940 ισοπεδωμένες οικίες κι όμως υπάρχουμε!\nΒίντεο με τίτλο «Ανώγεια η Αετοφωλιά του Ψηλορείτη», που αναφέρεται στα Ανώγεια, προβάλλεται από χθες στις γιγαντοοθόνες των σταθμών του μετρό της Αθήνας με στόχο να γνωρίσουν οι κάτοικοι αλλά και οι επισκέπτες της πρωτεύουσας την ιστορία ενός από τα πιο τυραννισμένα μέρη της Κρήτης μετά και τα τρία ολοκαυτώματα που υπέστησαν. Περίπου δύο λεπτά προβολής των ολοκαυτωμάτων και του ξεριζωμού των Ανωγειανών, σύμβολο αντίστασης αλλά και αφετηρίας για ζωή… «Οι 161 νεκροί μας και οι 940 ισοπεδωμένες οικίες δεν στάθηκαν ικανές πληγές για να πάψουμε να υπάρχουμε. Πήραμε δύναμη από τα τραύματά μας και σηκώσαμε το μπόι μας και πάλι, σηκώσαμε τα παιδιά μας στις αγκαλιές μας και προχωρήσαμε μπροστά φτάνοντας οι Ανωγειανοί με σεβασμό και ταπεινότητα, αλλά πάντα άξιοι και με αξίες άνθρωποι σε κάθε γωνιά της γης» λέει στο μηνυμά του ο δήμαρχος Μαν. Καλλέργης.\nΤα γενέθλια του Αλέξη, ο Αρκάς και το… δώρο Μητσοτάκη\nΟύτε στα…γενέθλια δεν μπορούν να τα βρουν! Χθες ήταν τα γενέθλια του Αλέξη Τσίπρα, ο οποίος έγινε 43 ετών και έγινε… χαμός με τον Μητσοτάκη που θυμήθηκε τον… Αρκά!\nΗ αρχή έγινε από τον Κυριάκο Μητσοτάκη, ο οποίος την ώρα που μιλούσε στον ΣΚΑΪ με ένα τουίτ ευχήθηκε χρόνια πολλά στον πρωθυπουργό και μάλιστα... αποκάλυψε τι δώρο «σκέφτεται» να του κάνει. Όπως έγραψε ο κ. Μητσοτάκης, σκέφτεται να στείλει στον πρωθυπουργό για δώρο μια κορνίζα με τη γελοιογραφία του Αρκά που, όπως σημείωσε, γράφει: «είμαι ψεύτης αλλά ορκίζομαι ότι δεν είμαι κλέφτης, με πιστεύετε;».\nΤο είπε σε σχέση με τα όσα είπε πρόσφατα ο πρωθυπουργός στη βρετανική εφημερίδα Guardian. «Αν βγεις στο δρόμο και ρωτήσεις για την κυβέρνηση, πολλοί θα πουν "ψεύτες", αλλά κανένας δεν θα πει ότι είμαστε διεφθαρμένοι ή άτιμοι» είπε μεταξύ άλλων ο κ. Τσίπρας. Το Μέγαρο Μαξίμου δεν το άφησε έτσι και λίγη ώρα μετά εξέδωσε non paper, απαντώντας στον κ. Μητσοτάκη και την επιλογή δώρου: «Ο κ. Μητσοτάκης έχει την κατανόηση και την συμπαράστασή μας για την επιλογή του να πει τον πόνο του στον κ. Πορτοσάλτε. Μπορούμε να του προτείνουμε και αστυνομικά μυθιστορήματα για την παραλία. Μπορεί να του φανούν πιο χρήσιμα από τον Αρκά».\nΤο πρόβλημα της… τρύπας\nΑκούτε τις τελευταίες ημέρες και διαβάζετε από την «Π» για το τι έχει συμβεί με το Λασίθι και τον μετροπόντικα που θέλει 70-80 μέτρα για να δει φως, αλλά… φως δεν βλέπει.\nΠολύ καλά πληροφορημένες πηγές με ενημερώνουν ωστόσο πως, αν γνώριζαν στο Λασίθι τι συμβαίνει ακριβώς, θα είχαν ανέβει στα κάγκελα. Όπως με πληροφορούν, το θέμα δεν είναι η παράκαμψη, αλλά η ίδια η … τρύπα που δημιουργείται.\nΚαι για να δώσω κάποιες λεπτομέρειες παραπάνω: Γνωρίζει το Δημοτικό Συμβούλιο τι έχει συμβεί ακριβώς με τη διατομή της διάνοιξης και αν υπάρχουν συνέπειες από αυτή; Επίσης, έχουν ενημερώσει οι μηχανικοί σχετικά και δεσμεύονται για την αποτελεσματικότητα του έργου;\nΤο θέμα είναι σοβαρό και θα επανέλθω.\nΤέλος το αναψυκτήριο\nΠαράπλευρες απώλειες στο πάρκο Γεωργιάδη ενόψει και των εργασιών ανάπλασης που θα γίνουν εκεί το επόμενο διάστημα. Θα καταγγελθεί από το Δήμο Ηρακλείου η σύμβαση μίσθωσης του αναψυκτηρίου που λειτουργεί εκεί και δίνει ζωή -είναι η αλήθεια- ώστε να σταματήσει, καθώς δεν συνάδει φυσικά η λειτουργία οποιασδήποτε επιχείρησης με τα εκτεταμένα έργα που θα γίνουν εκεί.\nΑ, και μια λεπτομέρεια που έμαθα. Ο χώρος έχει δωρηθεί στον Δήμο από την Αεροπορική Άμυνα! Τόσο παλιά…\nΜια μεγάλη δωρεά προς τη Βικελαία Δημοτική Βιβλιοθήκη κάνει ο ομότιμος καθηγητής του Οικονομικού Πανεπιστημίου και πρώην υπουργός Μανόλης Δρεττάκης. Αποφάσισε να δωρίσει 1.196 τόμους από τη βιβλιοθήκη του στη ΒΔΒ που έτσι εμπλουτίζεται ακόμη περισσότερο, εάν αναλογιστεί κανένας τι θησαυρούς θα έχει τόσα χρόνια συγκεντρώσει ο (εκλεκτός συνεργάτης της “Π”) Μαν. Δρεττάκης.\nΤο αποτέλεσμα του ανασχηματισμού\nΖήτησα από δημοτικό παράγοντα να μου σχολιάσει τον ανασχηματισμό και ήταν κάτι σαν τον…Βαγγέλη Φουντουκίδη: «Κοίτα έκανε καθυστέρηση ο δήμαρχος, αλλά τελικά η μπαλιά που έδωσε ήταν…τριάντα μέτρα. Πίσω όμως όχι μπροστά, όπως αυτή που έκανε ένας ποδοσφαιριστής του ΟΦΗ που τελικά έκανε καριέρα. Το μοναδικό χαφ με μεγάλη μπαλιά προς τα πίσω! Αλλά μην είμαστε άδικοι. Ποτέ μα ποτέ δεν είπαμε ότι έχουμε παίκτες επιπέδου Τσάμπιονς Λιγκ, ούτε πάγκο ισχυριζόμαστε ότι έχουμε τον Φέργκιουσον προπονητή για να περιμένουμε ανατροπή στο 90’»!\nΓιατί όμως δεν το λέει πιο απλά, μόνο με… πάει μέσω Πατελών; Το αποτέλεσμα είναι απλό: Περαντωνάκης- Βαρδαβάς: 1-0.\nΓια το τι θα γίνει με τους διευθυντές των σχολείων σάς είχα ενημερώσει από μέρες. Όπως και για τη «σφαγή» που αναμένονταν για όσους είχαν κομματικά και ειδικότερα … ΠΑΣΟΚικά διαπιστευτήρια, όπως φάνηκε τελικά.\nΠέρα όμως από αυτές τις εξελίξεις, που λίγο έως πολύ ήταν γνωστές, σήμερα σας έχω κι ένα ακόμα δεδομένο που έχει μεγάλο ενδιαφέρον. Λέγεται … Οικογενειακές Ιστορίες.\nΓιατί μετά τις κρίσεις, συμπωματικά και όλως τυχαίως, βρέθηκαν σε υψηλές θέσεις και μάλιστα σε πολύ καλά σχολεία του Ηρακλείου, στενά συγγενικά πρόσωπα στελέχους που θα έπρεπε να είναι πιο…συγκρατημένο. Εμείς δεν λέμε πως δεν το άξιζαν αλλά πρέπει να κρατιούνται και τα προσχήματα. Αλλά φανταστείτε να είχαμε… άλλη αντιπολίτευση ώς πού θα είχε φτάσει το θέμα.\nΔικαιώθηκαν οι καθαρίστριες\nΟ Άρειος Πάγος με την απόφασή του δικαίωσε τη δικαστική μάχη των 393 καθαριστριών του Υπουργείου Οικονομικών που απολύθηκαν από τις θέσεις τους στις 16 Σεπτεμβρίου 2013. Ειδικότερα, ο Άρειος Πάγος απέρριψε την αναίρεση που είχε ασκήσει το ελληνικό Δημόσιο στις 20.11.2014 κατά της απόφασης του Μονομελούς Πρωτοδικείου Αθηνών με την οποία είχαν δικαιωθεί οι εν λόγω καθαρίστριες.\nΤο ελληνικό Δημόσιο ζητούσε να ανασταλεί η απόφαση του Μονομελούς Πρωτοδικείου για την επανατοποθέτηση των υπαλλήλων καθαρισμού του Υπουργείου Οικονομικών που εργαζόντουσαν με σύμβαση εξαρτημένης εργασίας ιδιωτικού δικαίου αορίστου χρόνου. Το Μονομελές είχε κάνει δεκτή την αίτηση και αναγνώρισε ότι η κατάσταση της διαθεσιμότητας που τέθηκαν, λόγω κατάργησης των θέσεών τους, συνιστά άκυρη καταγγελία των εργασιακών τους συμβάσεων.\n8 χρόνια στον Μαντέλη\nΣε ποινή κάθειρξης οκτώ ετών καταδικάστηκε ο Μαντέλης για το αδίκημα του ξεπλύματος βρόμικου χρήματος. Το δικαστήριο αποφάσισε η έφεση του πρώην υπουργού να έχει αναστέλλουσα δύναμη και να αφεθεί ελεύθερος μέχρι την εκδίκαση της υπόθεσης στο Εφετείο με τον περιοριστικό όρο της απαγόρευσης εξόδου από τη χώρα και εγγύηση 50.000 ευρώ. Ο Α. Μαντάς καταδικάστηκε σε ποινή φυλάκισης 40 μηνών με τριετή αναστολή. Το δικαστήριο δεν δέχθηκε το αίτημα οι κατηγορούμενοι να υπαχθούν στις ευνοϊκές διατάξεις του νόμου για την επιστροφή χρημάτων στο Δημόσιο, ωστόσο προχώρησε στη δήμευση του ποσού των 175.000 ευρώ που βρίσκονται δεσμευμένα σε λογαριασμό του κουμπάρου του Τ. Μαντέλη, Γ. Τσουγκρανη (ο οποίος αθωώθηκε από το δικαστήριο) στην Ελβετία, καθώς και των 55.000 ευρώ που έχουν κατατεθεί στο Ταμείο Παρακαταθηκών και Δανείων.\nΜέσα μας το Λονδίνο!\nΔεν ξέρω εάν οι Βρετανοί έχουν σε εκτίμηση τα σκαφτικά μας, αλλά εμείς τα θεωρούμε... τα καλύτερα. Γι’ αυτό κουβαλάμε παντού το Λονδίνο και στα χωριά μας.\nΤιμή στα 35 εκατομμύρια\nΗ τιμή εκκίνησης για κάθε μία από τις επτά δημοπρατούμενες τηλεοπτικές άδειες ορίστηκε στα 35 εκατ. εκατ. ευρώ, με το σύνολό τους να ξεπερνά τα 245 εκατ. ευρώ, σύμφωνα με επιστολή που απέστειλε το ΕΣΡ προς τον υπουργό Ψηφιακής Πολιτικής Νίκο Παππά.\nΣτην επιστολή του ΕΣΡ σημειώνεται πως η απόφαση αυτή λήφθηκε ομόφωνά και ότι ρητά λαμβάνει υπόψη τον περσινό διαγωνισμό.\nΤο ΕΣΡ επίσης τονίζει ότι το φάσμα δεν είναι απεριόριστο.\nΤην τέταρτη κατά σειρά επιστολή απέστειλε ο αν. ΥΠΕΝ, Σωκράτης Φάμελλος, στους δημάρχους που δεν έχουν ακόμα οριοθετήσει τους οικισμούς και τις οικιστικές πυκνώσεις στους αναρτημένους δασικούς χάρτες της δημοτικής τους περιφέρειας. Όπως έγινε γνωστό από το Υπουργείο, στην επιστολή του ο αν. ΥΠΕΝ καλεί τους δημάρχους να εκμεταλλευτούν τη νέα παράταση που έδωσε το Υπουργείο Περιβάλλοντος και Ενέργειας και να υλοποιήσουν τις υποχρεώσεις τους, ως οφείλουν. Ευτυχώς δεν υπάρχει κανένας από τους δικούς μας δημάρχους που είναι… τζάμι!